
Mas cumplimento... 
Menos ‘aanwijzing’ 

presente den obra 


“Cacique Chakamaguay” 

Historia di Savaneta presente den obra “Cacique Chakamaguay” 


Atelier’s 89 cu apoyo di 
CEDE Aruba ta bin organ- 
isando e proyecto “Arte 
den Bario”, un proyecto 
duna den diferente disci- 
plina dirigi pa muchanan. 
Diasabra awor ta bay pre- 
senta e obra di teatro “Ca- 
cique Chakamaguay”. 


Arte den Bario tabata presen- 
te na districto di San Nicolas 
algun dia pasa cu e catego- 
ria visual y awor ta bay ta na 
Centro di Bario Savaneta. 
Ferdinand Franca, director di 
e obra teatral, ta bay presenta 
hunto cu 11 mucha mas cu 
e obra di teatro “Cacique 
Chakamaguay”. 


Den un entrevista pa Bon 
Dia Aruba, Franca a expresa 
cu Arte den Bario ta un ini- 
ciativa cu ta presente den 
tur districto y cu ta gratis, 
muchanan no ta paga pa e le- 
snan. “E ta un proyecto cu tin 
e intencion di motiva y stim- 
ula muchanan pa drenta den 
mundo di arte den tur dis- 
ciplina y pa nan cera conoci 
cune, pa nan sigui e caminda 
ey di baile of teatro den futu- 
ro. Esey ta e meta principal”, 
el a bisa. 


Franca, kende ta docente di 
CKV, a declara cu e tin di- 
ploma pa traha cu muchanan 
di scol basico, secundario y 
scol special. Awor e ta du- 
nando les di arte na scolnan 


secundario. Su persona tam- 
be ta dirigi diferente proyecto 
y el a informa cu el a caba di 
haci un musical par di luna 
pasa. E ta un persona cu ta 
den diferente proyecto “pa 
asina ey rebiba mas tanto e 
teatro tambe. Manera nos ta 
wak no tin mucho teatro y 
mas tanto pa mucha.” 


Esaki ta loke e ta bin trahando 
cune y cu su fundacion, cu te 
ainda no a wordo lanta, pero 
e ta den proceso pa proxima- 
mente bira conoci. “Esey ta e 
intencion di loke ta Arte den 
Bario”, el a declara. 


Di loke ta trata e obra “Ca- 
cique Chakamaguay”, cu e 
cual su persona y e muchan- 
an a produci den un luna di 
tempo, cu ta e tempo cu e 
proyecto ta dura, el a bisa cu 
den e obra e ta hinca otro dis- 
ciplina aden como musica y 
baile. 


“Esaki ta un obra di un his- 
toria di Savaneta door cu ta 
tuma luga na Savaneta, mi 
a bay un tiki den historia.” 
Ademas, el a señala cu el a 
haya ayudo di Dufi Kock pa e 
parti di hechonan di historia, 
con indigenanan Caquetio a 
yega Aruba y con nan a topa 
cu Spañonan como Alonso 
de Ojeda. Tur loke ta forma 
parti di historia ta bay ta den e 
obra di teatro aki, manera el a 
sigura, cu no ta solamente pa 


entretenimento sino tambe ta 
contribui na e parti educacio- 
nal. 


Di mesun manera, el a bisa cu 
e obra ta dura entre 20 pa 30 
minuut y tin como actornan 
11 mucha entre 7 pa 13 aña. 
Den dje ta menciona un parti 
di e origen di Aruba, cu in- 
digenanan tabata yama “Ora 
Ubao” y na Spaño nan tabata 
yam’e “Ora Ubo” pa motibo 
cu tabatin oro – “hubo oro” 
na Spaño, pero awor no tin 
oro mas. “Pa pone esey den 
un tiki den contenido nobo 
y claro pa muchanan impro- 
visa.” Ta p’esey cu nan a bay 
investiga con e famia tabata 
antes pa Franca hunto cu 
muchanan por a traha e obra 
di teatro aki. 


E 
nomber 
di 
“Cacique 
Chakamaguay”, segun loke 
Franca a conta, a bin door di 
un persona cu ta yuda nan 
den Centro di Bario, kende a 
bisa na Franca cu antes taba- 
tin un indjan cu tabata yama 
Chakamaguay. E nomber ey 
a keda den e mente di e per- 
sona aki, unda despues nan a 
dicidi di usa e nomber pa e 
protagonista di e obra pa mo- 
tibo cu nan a haya e nomber 
bunita. 


Chakamaguay ta bira e per- 
sona mas importante den his- 
toria, segun Franca a informa. 
El a bisa cu na e tempo ey di 


indigenanan tabatin cacique, 
“dus ta bay tin cierto nomber 
como Bushiri, palabranan cu 
nos ta usa awendia cu nos no 
sa si a bin di indjan, cu ma 
pon’e pa asina yena e con- 
tenido di e obra.” 


E historia ta bay mas tanto 
cu e cacique tabata un mu- 
cha homber di edad hoben 
cu ta bay lucha pa salba su 
famia, debi cu “nos tur sa cu 
Spaño a bin akinan pa hiba e 
indjannan preso, ban yam’e 
asina. E ora ey mi a haci un 
tiki mas bunita y no mucho 
cruel manera e historia por 
ta”, Franca a señala. 
E obra di teatro ta bay tuma 
luga diasabra awor 22 di octo- 
ber na Centro di Bario di Sa- 
vaneta, pero si otro barionan 
tin interes pa e obra aki por 
wordo presenta na otro cen- 
tronan di bario Franca a bisa 
cu nan por haciel’e tambe. 


“A mi ta haya masha bunita 
mes, pa otro barionan tam- 
be por haya e mesun obra”, 
Franca a indica. 
E 11 mucha cu ta participa 
den e obra a haci publicidad 
den e bario di Savaneta y rond 
di dje unda nan a bay pun- 
tra na traimerdia, na scolnan 
den bisindario si tabatin mu- 
cha interesa di participa den 
e obra aki pa asina ey nan a 
logra cera un grupo cu diasa- 
bra awor ta bay presenta na 
Centro di Bario di Savaneta 
for di 7or te cu 8or di anochi 
y entrada ta bay ta gratis. 


Nota di redaccion: Un potret 
ta ilustra portada di e buki 
“Historia di Savaneta” di 
Dufi Kock y a wordo pinta pa 
Franco Koolman. Otro potret 
ta di Ferdinand Franca. 

Na un aña di su morto, 
Famia di hoben fayecido, Luisangel Figaroa, tin mas pregunta cu contesta 


Tabata 17 di october di 
aña 2021, dia cu Aruba 
a keda den conmocion 
pa e tristo noticia di e 
morto un hoben di 20 
aña. E momentonan ey e 
circunstancianan di con 
su morto a sucede no 
tabata mucho claro. 


DJ 
Louisville, 
manera 
Luisangel 
Figueroa 
tabata 
conoci, tabata un hoben cu 
tabata studia y tambe tabata 
traha como DJ. Su mama 
Anahiza 
Flores 
den 
un 
entrevista cu Bon Dia Aruba 
na januari ultimo a expresa cu 
“semper mi a apoya mi yiu, 
unico cos cu e tabata kier ta 
pa e traha como DJ”. 


El a conta cu ora cu a haya 
e curpa di Luisangel, a haya 
esaki di un manera masha 
straño. “E curpa di mi yiu no 
tabatin mas fractura cu esun 
na su cabes y su custia cu a 
kibra door di e reanimacion. 
Anto tin hopi cos, tin hopi 
pregunta 
cu 
mi 
tin 
pa 
[autoridadnan], nan no ta 
tende y nan no ta scucha mi, 
esey ta mi preocupacion.” 


E tempo aya e tabata referi 
na Ministerio Publico. E 


instancia aki dia 1 di april 
di e aña aki a manda un 
comunicado na tur medio di 
comunicacion indicando cu e 
caida di Luisangel, cu a tuma 
luga na e centro comercial 
di Paseo Herencia, tabata un 
accidente y nan a cera e caso. 


“E conclusion despues di e 
investigacion ta, cu ta trata 
aki di un accidente unilateral 
hopi lamentabel. No tin 
ningun indicacion cu lo tin 
un of mas persona envolvi. 
Investigacion di e pistanan 
na e sitio y investigacion di 
telefon di e fayecido no ta 
duna ningun indicacion cu 
un crimen lo por a tuma luga. 
Detaye di e investigacion aki 
a wordo papia cu e famia. 
Ministerio Publico ta di 
opinion 
cu 
considerando 
privacidad di e fayecido, no ta 
na su luga pa bisa mas tocante 
e detayenan aki.” 


Dia 17 di october ultimo, un 
aña despues, Flores a duna 
un declaracion den e medio 
di 
comunicacion 
Noticia 
Impacto pa recorda cu su 
yiu Luisangel a cumpli un 
aña di su fayecimento. El a 
indica cu esaki tabata un aña 
duro, di hopi sufrimento y di 


hopi pregunta cu no a haya 
contesta. 
“E curason di un mama cu 
tur anochi cu e ta bay drumi 
e ta puntra su mes si tabata 
un accidente of no, con el a 
cay, preguntanan cu no tin 
contesta. Mi ta sigui bisa cu 
e sistema ta malo, cu mi ta 
sigui bisa cu esey no tabata 
e manera di haci cosnan y 
cu aunke mil aña pasa, mi ta 
sigui bisa cu no tabatin un 
bon procedura. Ta un sistema 
totalmente contradictorio”, el 
a señala. 


Den su opinion, loke a pasa 
cu su yiu ta similar na loke 
a pasa cu otro hobennan na 
Aruba, ta pa hende wak cu 
no ta gañamento, cu loke a 
pasa cu nan como famia cu 
ta bibando e dolor aki tambe 
hopi famia ta padeciendo 
esaki. 
“Boso 
tur 
cuida, 
pasobra akinan nos no ta bay 
haya un hende pa cuida nos” 
Flores a bisa. 


E hecho cu den e caso aki, 
den cual no tin un persona 
culpabel pa e morto di su yiu, 
tabata haci daño na Flores, 
pero esey no ta sucede mas. 


“Mi ta mira cu si ta husga 
hendenan cu nan si a logra di 
gara pasobra tin evidencianan 
claro y cu nan ta wordo husga 
pa dies aña, pero nan ta sali 
den 6 of 5 aña. No ta interesa 
mi pasobra ta bay ta mas 
frustrante si mi haya sa cu na 
e persona ey nan ta bay gar’e 
y lag’e sali den dos aña. Esey 
ta hopi frustrante. Awor mi ta 
spera e husticia divino”, el a 
menciona. 


Entre Flores, su famia y 
amigonan a yega di haci un 
manifestacion 
pacifico 
na 
luna di januari di e aña aki pa 
asina recorda e hoben DJ cu a 
fayece di manera inespera. 


Tambe riba rednan social na 
luna di januari ultimo tabatin 
basta movemento social, cu 
publicacionnan tabata pidi 
husticia pa e caso aki pa e 
no keda impune. Flores a 
bisa e tempo ey cu for di 
comienso 
autoridadnan 
tabatin supuesto señalnan cu 
Luisangel a mata su mes, pero 
“esey ta algo straño, pasobra 
ban bisa cu e mama no a 
ripara cierto cosnan di su yiu, 
pero esey no ta mi caso. Mi ta 


un mama cu semper tabata cu 
mi yiu y duna sosten pa loke 
e tabata kier haci y traha, cu 
tabata DJ”, el a menciona. 


“Ministerio 
Publico 
diahuebs ultimo a manda un 
comunicado di e caso aki na 
medionan di comunicacion 
na unda nan ta indica cu 
generalmente, 
Ministerio 
Publico no ta bisa nada 
den casonan asina unda no 
tin un sospechoso deteni 
ainda. Pero den e caso aki 
ta otro, mirando cu e team 
investigativo a bin ripara cu 
riba social media tin hopi 
informacion 
y 
noticianan 
incorecto circulando tocante 
e caso. E informacionnan y 
noticianan aki, cu ta wordo 
presenta como berdadero, 
en realidad ta resulta di no 
ta berdad”, e comunicado di 
Ministerio Publico di 13 di 
januari ultimo tabata señala. 


Para finalisa, Flores ta opina 
cu sistema na Aruba tin cu 
cambia. 
“Nos 
muchanan 
no ta merece esey, ni un ser 
humano ta merece muri asina 
‘ki y cosnan ta keda asina, no 
tin ley”, el a expresa. 


e apertura di e congreso 
aki, caminda 195 pais 
ta participando, Prome 
Minister di India Sr. Nar- 
endra Modi a enfoca riba 
e importancia pa combati 
crimen financiero, crimen 
organisa y corupcion. 


Jurgen Stock, kende ta e Sec- 
retario General di Interpol, a 
splica riba e importancia di 
siguridad global cu ta wordo 
estableci a traves di coop- 
eracion y compartimento di 
informacion. Banda di esaki, 
Presidente di Interpol, Sr. 
Ahmed Naser Al-Raisi, a 
splica e importancia di e co- 
laboracion entre e 195 pais- 
nan cu ta miembro di In- 
terpol. Pa esaki, Interpol ta 
pone e tecnologia pa "gather 
information" disponibel pa 
asina, analisa informacion y 
comparti esaki. 
Segun Tjon, e ta importante 
pa Aruba por haci mucho 
mas uzo di e diferente inicia- 
tivanan cu Interpol ta brinda 


paisnan cu ta miembro. E 
oportunidadnan aki ta diver- 
so for di ayudo den combati 
crimen te cu "capacity build- 
ing" pa esnan cu ta traha den 
e aparato Hudicial. 


E agenda strategico di e Min- 
isterio di Husticia y Asun- 
tonan Social, cual a wordo 
comparti cu Parlamento di 


Aruba, ta netamente enfoca 
riba e puntonan aki. E dianan 
nos dilanti durante e con- 
greso, banda di e programa 
oficial, e delegacion di Aruba 
lo hiba diferente combersa- 
cionnan cu representantenan 
di Interpol y delegacionnan 
di otro paisnan, pa asina for- 
tifica e puntonan menciona. 

Minister Rocco Tjon atendiendo e “90th Interpol General Assembly” na India 


Minister di Husticia y 
Asuntonan Social Sr. Roc- 
co Tjon ta atendiendo e 
"90th Interpol General As- 


sembly" na India, cual ta 
enfoca riba combati cri- 
men organisa, crimen fi- 
nanciero y corupcion. Na 


Fundacion Alzheimer’s Aruba ta sigui traha duro pa conscientisa comunidad 


Fundacion 
Alzheimer’s 
Aruba a organisa un buni- 
ta presentacion unda cu a 
brinda tur e personanan 
cu a atende e presentacion 
aki un gran cantidad di in- 
formacion util y necesario 
pa conscientisa e comuni- 
dad tocante Alzheimer’s y 
con esaki ta afecta tanto e 
pashent como e familiar- 
nan cercano di su persona. 


Alzheimer’s ta un tipo di 
trastorno, cu ta ireversibel, 
progresivo y ta afecta un gran 
cantidad di persona, cu aunke 
mayoria ta di edad avansa, 
por tin tambe un edad bas- 
tante hoben. E ta e tipo di 
trastorno of anteriormente 
conoci como demencia, cu 
ta cuminsa cu perdida di me- 
moria leve, te na e perdida di 
e habilidad di sigui un comb- 
ersacion y responde na e am- 
biente. 


E ta involucra partinan di e 
cerebro cu ta controla pensa- 
mento, memoria y lenguahe. 


E malesa aki por afecta un 
persona su habilidad di ehe- 
cuta actividadnan diario di un 
manera sumamente serio. 


Cientificonan te ainda no ta 
compronde completamente 
kico ta causa e trastorno aki. 
Posiblemente e no tin un 
solo causa, sino varios factor 
cu por afecta cada persona 
di manera diferente. Entre e 
factornan tin Edad, Historia 
familiar y cambio den cere- 
bro. 
E riesgo mas conoci di Al- 
zheimer’s ta edad. Sinembar- 
go, cambionan den e cerebro 
por cuminsa añanan prome 
cu e prome sintoma aparece 
of ser sinti, causando cu e ta 
posibel pa tin Alzheimer’s cu 
un edad mucho mas trempan 
di loke nos ta kere. E histo- 
ria familiar tambe ta hunga 
un rol, pa motibo cu investi- 
gadornan ta kere cu genetica 
tambe ta hunga un rol den 
e desaroyo di Alzheimer’s. 
Sinembargo, un estilo di bida 
saludabel por yuda reduci bo 


riesgo di desaroya e trastorno 
aki. Di mesun manera, ta stu- 
diante si educacion, dieet y 
ambiente ta hunga un rol den 
e desaroyo di e trastorno aki. 
Tin evidencia cu ta creciendo 
unda cu tambe por mira cu 
comportamentonan saluda- 
bel, cual a ser demostra di por 
preveni cancer y diabetes, po- 
siblemente por reduci e ries- 
gonan di Alzheimers. 


E presentacion a cuminsa 
banda di 7or di anochi, unda 
cu lr. Roberto Croes a papia 
un poco tocante cifranan y 
estadisticanan cu mester tene 
cuenta cune. Entre otro, a 
enfatisa cu e poblacion cada 
biaha ta birando mas grandi, 
y e hobennan ta birando me- 
nos. Esaki ta nifica cu mes- 
ter presta atencion riba esaki 
y ekipa nos hobennan cu e 


conocemento y hermentnan 
necesario pa nan por brinda 
cuido na e grandinan cu po- 
siblemente lo tin mester di 
esaki, ademas di proteha nan 
mes y mehora nan estilo di 
bida pa por preveni cualkier 
tipo di malesa, mirando cu lo 
por tin un escasez di persona 
disponibel cu lo por brinda 
un cuido na nan. 


Tambe a trece dilanti e punto 
cu den aña 2010 tabatin 1,018 
persona cu Alzheimer’s na 
Aruba, y a mira cu e cifra aki 
ta keda aumenta di manera 
significante, cu 1,682 den 
aña 2020, y un proyeccion di 
2,345 persona pa aña 2030. 


Despues di un pausa chikito, 
unda cu a haya e oportunidad 
pa comparti cu otro y com- 
parti experiencianan, a sigui 


cu e di dos parti di e presen- 
tacion. 


Drs. Melva Croes-Yanez ken 
ta neuropsicologo a papia to- 
cante e diagnostico y e bida 
despues di ricibi un diagno- 
sis. Aki a enfatisa riba varios 
punto riba cual lo elabora 
proximamente, pero a so- 
bresali entre otro, cu hopi di 
nos grandinan no ta ricibi un 
cuido adecua, tanto di famil- 
iarnan como di centronan 
di cuido. Hopi di nan ta ser 
abusa, y no tin ni persona 
ni tampoco ley cu ta para pa 
nan. Te ainda no ta tende pa- 
pia di ley specificamente pa e 
proteccion di nos grandinan, 
y por mira cu tin un nece- 
sidad sumamente grandi pa 
esaki. Ademas, a trata e punto 
unda cu hopi pashent no ta al 
tanto di nan derecho como 
pashent, como por ehempel, 
e derecho di ricibi un diagno- 
sis por escrito, cual por crea 
un record medico cu e pash- 
ent por tin disponibel na cu- 
alkier momento cu esaki bira 
necesario. 


E tabata un presentacion 
sumamente informativo y 
educativo, unda cu por a mira 
cu te ainda tin hopi trabao cu 
mester haci pa conscientisa e 
comunidad tocante e trastor- 
no aki, y tocante e calidad di 
bida cu nos grandinan tin y lo 
trata cada un di e puntonan 
cu mas detaye y profundidad 
proximamente. 

Mas cumplimento... 
Menos ‘aanwijzing’ 


Resultado di e proximo reunion di Conseho 
di Ministro di Reino, unda ta trata un eventual 
‘aanwijzing’ pa gobierno di Aruba cambia su 
presupuesto 2022, no ta sigur ainda. E motibo 
ta cu, manera ta e intencion di e proceso di 
aanwijzing, e pais bao supervision tin un 
oportunidad pa mustra kico nan ta haci pa 
cumpli cu e exigencianan haci, den cual caso 
no tin motibo pa duna e pais un tal instruccion. 
Simultaneamente gobierno di e isla concerni 
tin oportunidad di entrega su manera di mira e 
asunto, e asina yama ‘zienswijze’ cu ta contene 
e puntonan cu cual nan no ta di acuerdo, y e 
puntonan cu cual si a, of lo cumpli. 


A base di esey gobierno di Reino tin un decision 
pa tuma, pero pakico e resultado no ta sigur 
ainda? Pasobra gobierno di Aruba a cumpli 
parcialmente cu e requisitonan cu a formula, y 
ta spera cu esaki por ta suficiente pa gobierno 
di Reino, cu un mayoria Hulandes semper, lo 
dicidi cu e esfuerzonan tabata suficiente y no ta 
bay obliga gobierno di Aruba pa cumpli al pie de 
la letra cu tur exigencia. Esey por ta e caso, pero 
nos no ta dispone di suficiente base concreto pa 
bisa esey. Loke ta conoci ta e cifranan general di 
cambio cu enberdad gobierno di Aruba a haci pa 
trata di ‘meet halfway’ cu Hulanda den e asunto. 
Kico ta e cambionan? 


En corto, a reduci e deficit inicial di presupuesto 
2022, di Afl. 227 miyon te na Afl. 148 miyon. 
Despues a logra otro reduccion mas, cu a pone e 
deficit na Afl. 112 miyon. Esey ta loke gobierno 
di Aruba mes a anuncia. Pero kico tabata e 
recomendacion di CAft? Esaki tabata, segun e 
recomendacion di september ultimo, un deficit 
maximo di Afl. 84 miyon pa Pais Aruba, y cu 
algun recorte extra, Afl. 75 miyon pa e sector 
colectivo. Un diferencia final di alrededor di Afl. 
28 miyon entre loke gobierno di Aruba ta hiba na 
mesa den dicho reunion, y loke CAft a formula 
como recomendacion final. Pregunta: pa esaki 
mester bay ‘cu cuchiu na mesa’? Ta parce nos cu 
no, pero esey no ta e punto clave. E punto clave 
ta: pakico e cosnan aki mester yega asina leu, si 
di antemano gobierno di Aruba tambe sa cu di 
tur manera, ‘por la buena o por la mala’, nan lo 
mester cumpli. Y e motibo pakico nan mester 
cumpli ta cu nos pais ta bao di supervision 
financiero y no ta gobierno di e isla ta dicidi kico 
ta prioridad. 


Pero tin un motibo mas pakico tur e baina aki 
no tabata necesario. Esey ta cu practicamente 


gobierno di Aruba no a baha gasto..., loke a haci 
ta aumenta entrada, pa colmo riba indicacion 
di CAft... Esaki merece un aclaracion: entre 
e propuesta di gobierno pa e presupuesto 
complementario 2022, y loke CAft ta duna, si 
inclui nan recomendacion, nos por mira cu CAft 
ta propone solamente un reduccion di Afl. 16 
miyon den bienes & servicio, y por lo demas 
ta laga tur e otro categorianan di gasto manera 
nan ta: gasto di personal mescos cu gobierno, 
igualmente interes riba prestamo, subsidio y 
otro transferencia... Unda e diferencia ta anto? 
Den e entrada unda CAft ta haya cu gobierno di 
Aruba ta calcula su entradanan demasiado abao y 
ta proyecta un suma di Afl. 47 miyon extra pa fin 
di e aña aki... That’s it, mas e pleito no ta..., na e 
momento aki anto. Pasobra na caminda gobierno 
di Aruba enberdad a baha di e 227 miyon di 
deficit inicial, te na menos di 50% di e suma ey. 
Loke por surgi awor naturalmente ta e pregunta: 
“Y ta pesey nos mester a pasa den tur e lunanan 
aki di tension, di comentario negativo, di genuino 
politiqueria?” Nos ta kere cu nos no mester a pasa 
den henter e proceso aki, pero nos ta imagina cu 
gobierno, y e partidonan cu ta sosten’e, no ta 
pensa mescos. Esey principalmente pasobra sinta 
na mesa y yega na acuerdo di biaha manera hende 
grandi, den e ambiente politico ta ser mira como 
debilidad... Nan no ta desea pa mira nan como 
‘losers’ cu a bay di acuerdo demasiado liher cu 
loke nan a palabra. Naturalmente tin di nos cu ta 
mira esey como un virtud, cumpli cu bo palabra, 
pero den politica esey no ta asina. 


Ora nos mira e pleitonan cu nos ta pasa aden, 
esaki ta loke nos ta mira na un isla manera Puerto 
Rico tambe, cu ‘per capita’ tin un debe mes grandi 
cu Aruba, y a haya supervision di Congreso 
Mericano, pa evita cu e isla ta bay bancarota. Sa 
pasa un siman, pero no ta pasa un luna sin cu tin 
un of otro ‘issue’ cu e hunta di supervision di 
Congreso. Y mescos cu cerca nos, finalmente e 
supervisor ta impone, no e supervisado... 


Den retrospectiva, loke nos ta mira cerca nos 
ta cu, gobierno di Aruba a cuminza fuerte, 
defendiendo su presupuesto, y gradualmente ta 
cede tereno, a sabiendas cu finalmente e decision 
final no ta di nan. Ey nos a yega e siman aki, cu 
un deficit cu ta un poco mas halto cu loke CAft 
finalmente ta haya recomendable. Sea tin un 
‘aanwijzing’ chikito of no, nos no ta libra di e 
show di forza, di indignacion, fingi o real; e ta 
keda ripiti tanten nos tin supervision... 

Prome Minister Evelyn Wever-Croes: 


Durante encuentro cu ACCA a trata con Aruba por mehora 
cooperacion cu consuladonan 


Siman pasa Association 
of the Consular Corps of 
Aruba (ACCA) a reuni cu 
Prome Minister di Aruba 
Evelyn Wever - Croes. Mo- 
tibo di e reunion tabata pa 
sondea con por trece mi- 
hor cooperacion y union 
entre Pais Aruba y e con- 
suladonan 
di 
diferente 
pais, aki na Aruba. 
E organisacion ACCA ta con- 
sisti di 30 diferente pais y di 
esaki 24 pais ta miembro na 
Aruba. e cuerpo consular tin 
e vision pa traha hunto cu 
Gobierno di Aruba pa garan- 
tisa seguridad y bienestar di 
un y tur cu ta biba na Aruba. 
Door di traha hunto cu rep- 
resentantenan di paisnan cu 
ta miembro di ACCA y Go- 
bierno di Aruba. Nan mision 
ta pa brinda na ciudadanonan 
integracion positivo na bien- 
estar di Aruba. 


Den cuadro di esaki, e organ- 
isacion a presenta algun reto 
na Prome Minister Wever - 
Croes, cu ta dificulta e mision 
y locual cu por haci tambe pa 
mehora e situacion. Algun di 
e puntonan cu a wordo treci 
dilanti ta necesidad pa me- 
hora e liña di comunicacion 
cu departamentonan guber- 
namental, respet pa e carnet 
consular, mihor trato na em- 
bahadornan y mehoracion 


den procedura na aeropuerto. 
Prome Minister a gradici e 
organisacion pa e encuen- 
tro, y pa a expresa nan deseo 
y esfuerso pa traha hunto na 
mihor union den cuadro di 
Aruba su recuperacion. Di 
parti di Gobierno di Aruba, 
lo bay traha riba un comision 
cu ta consisti di represent- 
ante di cada Minister, pa yuda 
crea mas cooperacion entre e 
diferente 
departamentonan 
concerni. E tabata un bon 
reunion, Premier Wever - 
Croes a expresa. 


Prome Minister Evelyn Wever-Croes: 
Importancia di conscientisacion tocante traficacion di hende 
Diamars na Cas di Cul- 
tura a anuncia inicio di 
‘lespakket’ tocante trafi- 
cacion di hende pa scol- 
nan secundario. Ta crucial 
pa hobennan studiante ta 
alerta pa señalnan di po- 
sibel traficacion y/of con- 
trabanda di hende sea pa 
nan mes of esnan cerca di 
nan. 


Esaki ta conta pa studian- 
tenan cu ta bayendo scol ac- 
tualmente y cu den e proxi- 
mo añanan, tin e intencion di 
continua nan estudio avansa 
den exterior. Leu for di cas 
y den un ambito no familiar, 
ta crea cierto vulnerabilidad y 
pesey ta importante pa e ho- 
bennan aki ta na altura di e 


indicadornan. 
E uzo di tecnologia tambe 
ta hunga un rol importante 


den esaki ya cu e por wordo 
uza negativamente pa acerca 
hobennan den un manera 
anonimo of cu identidad 
falso. Tecnologia tin su parti- 
nan peligroso tambe y pesey 
ta importante pa tin e cono- 
cemento di e indicadornan di 
traficacion di hende, pa por 
reconocenan di biaha. 
Un efecto di e pandemia ta 
e factor di isolacion social, 
como cu tur hende a mester 
a keda paden. Gran mayoria 
di comunicacion, inlcuyendo 
lesnan di scol y reunion di 
trabou a tuma luga via inter- 
net. Hobennan tabata pasa 
mas tempo riba internet y aki 


ta caminda identidadnan falso 
por keda crea y ta duna opor- 
tunidad di crea relacionnan 
no mucho positivo. Te ora cu 
ta laat y e hoven ta sinti cu e ta 
den gara di e persona scondi 
tras di e “fake profile”, cual 
ta haci dificil pa por busca 
ayuda. Pesey conscientisacion 
riba e indicadornan ta impor- 
tante. 
E lespakket ta un prome paso 
den crea mas conscientisa- 
cion cerca nos hoben studi- 
antenan. Haciendo uzo di 
e informacion inclui den e 
pakete, lo stimula debatenan 
sano riba e topico aki y asina 
crea e conocemento necesa- 


rio pa atende cu e problem- 
atica, den un ambiente edu- 
cativo. 
Prome Minister Wever - 
Croes ta haci apelacion na un 
y tur pa ta alerto y tuma ac- 
cion ora cu ripara algo cu no 
ta bon. Desde awo, pa medio 
di e lespakket aki, studian- 
tenan tin un punto di contac- 
to na scol tambe na unda por 
comunica nan sospecho y /of 
preocupacion mas facil. 
“Ban huntu yuda proteha nos 
hobennan. Nos ta conta cu 
boso colaboracion den esaki. 
Habri bo wowo paso trafica- 
cion y contrabando di hende 
ta pasa mas cerca cu bo ta 
kere!” 

16 dokter ta ricibi boet pa uso di ivemectin y hydroxychloroquine 
pa trata Covid 


(NLTimes) - Inspectorado 
di cuido di salud y hoben- 
nan Hulandes yama IGJ, 
a duna boet na 16 dokter 
acusa di receta e medica- 
mento ivermectin y hy- 
droxychloroquine pa trata 
COVID-19. E boet mas 
halto tabata di casimente 
13,000 euro. 


E boet aki a ser duna na un 
dokter cu a receta un of am- 
bos di e medicamento aki pa 
mas di 150 biaha. IGJ a bisa 
cu e uso di e medicamento 
aki no tabata permiti, mucho 
menos pa trata coronavirus. 


“Na Hulanda e principio ba- 
sico ta cu dokternan no ta usa 
medicina cu ta ser promovi 
of bendi pa otro malesanan,” 
IGJ a bisa. Uso di e manera 
aki di e medicamentonan ta 
permiti solamente ora cu e 


profesion medico ta crea un 
sistema pa su uso of e moni- 
tor di un medicamento, ade- 
mas mester ta den consulta 
estricto cu e pashent specifico 
y e farmacia. “No tin protocol 
of standard di industria cu ta 
permiti e uso di ivermectin y 
hydroxychloroquine. Al con- 
trario, e standard y protocol 
di e profesion ta bisa explici- 
tamente cu no tin flexibilidad 
den e uso di e substancianan 
aki, pues pa e uso di e medi- 
camentonan aki pa un malesa 
cu no ta e malesa pa cual el a 
ser crea, ni tampoco e uso pa 
trata coronavirus,” e inspec- 
torado a splica. 


Den december, IGJ a lansa 
un investigacion den un gru- 
po di dokternan cu aparente- 
mente tabata receta e uso di 
ivermectin online. Un repor- 
tahe di RTL Nieuws a mustra 


con un persona por obtene 
un receta den solamente 2 
minuut cu un consulta on- 
line cu ta costa 30 euro. E 
medicamento ta ser usa pa 
trata parasitonan den ser hu- 
mano no virus. Tambe e por 
ser usa como medicamento 


pa parasita den cabay. 


Experto di cuido intensivo 
Diederik Gommers a bisa 
den september den aña 2021, 
cu “estudionan no a com- 
proba cu e medicamento 
tin efecto positivo, pues pa 


e motibo aki nos no ta haci 
uso di dje.” Na e momento 
aki, tabatin reportahe di per- 
sonanan demandando pa nan 
dokter receta e medicamento 
aki na nan, cual Gommers a 
describi como “inaceptabel.” 


DVG suministrando 
vacuna Bivalent como 
Boostershot den bario 


DVG su team encarga 
cu vacunacion ya caba ta 
presente 
den 
diferente 
bario cu e unidad mobil di 
Bureau 
Rampenbestijd- 
ing pa asina brinda comu- 
nidad e vacuna Bivalent di 
Pfizer mas serca di cas. 


E vacuna Bivalent di Pfizer 
ta ‘target’ subvariantenan di 
e variante Omicron cu ta cir- 
cula y premirando e posibi- 
lidad cu fin di aña por trece 
aumento den casonan di 
COVID, DVG ta recomenda 
tur ciudadano cuminsando 
for di 12 aña cu tin minimo 
2 vacuna caba ricibi pa busca 
nan vacuna Bivalent. E va- 
cuna Bivalent lo wordo duna 
unicamente como Booster- 
shot, esaki nifica cu pa por 
ricibi e vacuna e ciudadano 
mester tin minimo 2 vacuna 
ricibi caba. Ciudadanonan 
di 60 aña of mas cu tin 3 of 
4 vacuna ricibi caba, tambe ta 
bin na remarke pa ricibi nan 
siguiente boostershot como e 
vacuna Bivalent. 


E fecha y orario unda comu- 
nidad por acudi pa busca nan 
vacuna den bario ta como lo 
siguiente: 
Centro Deportivo Frans Fi- 
garoa na Noord dia 17, 18, 
19 di Oktober for di 8:30 di 


mainta pa 3:30 di atardi non 
stop. 
Centro 
Deportivo 
Betico 
Croes na Santa Cruz dia 24, 
25, 26 di Oktober for di 8:30 
di mainta pa 3:30 di atardi 
non stop. 
Stadion Joe Laveis na San 
Nicolas dia 31 oktober y 1, 
2 di november for di 8:30 di 
mainta pa 3:30 di atardi non 
stop. 


Pa por ricibi e vacuna Biva- 
lent e ciudadano mester pre- 
senta cu su carnet di AZV 
of su AZV digital, su Aruba 
Health App, forma di iden- 
tificacion (ID) y si tin ainda 
e pruebanan bieu di vacuna- 
cion. 


Durante e dianan cu DVG 
ta vacunando den bario cu e 
unidad mobil, prikpost DVG 
lo ta habri tambe for di 8:00 
pa 11:45 di mainta y atardi for 
di 1:00 pa 3:45. 


Pa mas informacion like 
nos Facebook page Direc- 
tie Volksgezondheid DVG 
Aruba, Follow nos riba Insta- 
gram directie_volksgezond- 
heid_aruba, subi nos website 
www.dvg.aw, yama nos na 
5224200/ 2800101 of mail 
nos na servicio@dvg.aw 

Aumento den consumo ilegal di awa y coriente na Corsou 


“Ta casi un tercera parti” 


(CuraçaoChronicle) 
– 
Consumo a traves di in- 
stalacion ilegal di elec- 
tricidad y awa a aumenta 
alarmantemente na Cor- 
sou. Aqualectra ta reporta 
cu ta trata aki di casi 30 
porciento di awa potable. 
Den caso di electricidad, 
alrededor 
di 
diesocho 
porciento ta ser usa ilegal- 
mente. Esaki a keda repor- 
ta pa director di Aqualec- 
tra, Darick Jonis. 


Particularmente den bari- 
onan di Klein Santa Martha, 


mas aya di Soto, tin hopi 
consumo ilegal. Varios hogar 
ta laga pafo di e suministro 
di awa potable y electricidad 
pasobra nan no por sigui paga 
nan recibo y hopi biaha ya 


nan tin areglo di pago. 
Anteriormente, 
alrededor 
di binti porciento di awa y 
diesun porciento di electri- 
cidad tabata consumo ilegal, 
pero awo esaki a aumenta 


dramaticamente. 


E bario di Bandabou no ta e 
unico. Al menos cinco otro 
region riba e isla tambe ta 
conoci como “barionan prob- 
lema”. Segun Aqualectra, e 
consumo ilegal di electric- 
idad y awa no ta simplemente 
“perdida pa lek”, sino ilegali- 
dad completo. 


Si Aqualectra ta mira cu a 
manipula un meter, e com- 
pania ta bay cu e meter y ta 
desconecta e cliente. E cli- 
ente mester paga e recibonan 


pendiente prome, y despues 
ta agrega un multa di mil flo- 
rin. Unabes cu a paga esaki, 
Aqualectra ta conecta e meter 
back. E cliente ainda ta ricibi 
un cobransa di 500 florin pa 
reconexion di e meter. 
Segun Jonis, casi no tin re- 
spuesta di politiconan. Casi 
no tin ningun politica riba 
asuntonan manera awa cu 
coriente. “Politiconan ta pur- 
ba di pensa y yuda door di 
pone truck di awa den bari- 
onan, pero esaki no ta elimina 
e problema”, Jonis ta bisa. 


Desde nan yegada na Saudi Arabia, un dolfijn ya a fayece 
Hues ta duna veredicto contra Fundacion Animal Rights den caso di 
cinco dolfijn exporta 


Dia 25 di januari 2022 Sec- 
tor 
Agricultura, 
Medio 
Ambiente y Naturalesa di 
Ministerio di Salubridad, 
Medio Ambiente y Natu- 
ralesa di Corsou a otorga 
un permiso di exportacion 
pa exporta cinco dolfijn 
cu tabata permanece na 
Sea Aquarium. Na juni ul- 
timo, e cinco dolfijnnan a 
keda transporta pa Saudi 
Arabia. Un di nan a fayece 
na fin di augustus 2022. 


E Fundacion Animal Rights 
(e Fundacion) a apela contra 
e permiso di exportacion di 
25 di januari 2022, pasobra 
segun e Fundacion, e estadia 
na Arabia Saudita no ta na bi- 
enestar di e dolfijnnan. 
Den e veredicto di 19 di oc- 


tober 2022, Corte a declara e 
apelacion aki no admisibel pa 
dos motibo. E prome motibo 
ta cu e Fundacion ta laat cu e 
apelacion. Na januari 2022 e 
Fundacion no tabata sa di e 
existencia di e permiso di ex- 
portacion y no por a actua e 
momento ey, pero for di april 
2022 e Fundacion tabatin su- 
ficiente informacion pa por a 
tuma accion. Sinembargo, te 
na juni 2022 e Fundacion a 
apela contra e permiso di ex- 
portacion y pues e ta laat pa 
cu esaki. 


E di dos motibo cu ta haci cu 
e apelacion no ta admisibel ta 
cu e Fundacion no tin interes 
huridico den e apelacion. Un 
apelacion admisibel ta exigi 
cu e proponente di e apela- 


cion mester tin un interes 
huridico. E resultado cu e 
proponente di e apelacion ta 
aspira, mester ser logra efec- 
tivamente y e realisacion di 
e resultado aki mester tin un 
significado efectivo pa e pro- 
ponente di e apelacion aki. 
Solamente un interes formal 
of fundamental no ta sufici- 
ente pa esaki. 


Anulacion di e permiso di 
exportacion no ta pone cu e 
dolfijnnan ta regresa Corsou 
ni tampoco ta pone cu nan lo 
muda pa otro luga. Pa esaki 
mester di colaboracion di e 
propietario nobo na Saudi 
Arabia. Tambe e Fundacion 
no a fundamenta dicon ta 
rekeri anulacion di e permiso 
di exportacion pa consulta cu 


e actual propietario di e dol- 
fijnnan. 
Corte tambe a trata e argu- 
mentonan di e Fundacion 
tocante contenido den su 
veredicto a pesar cu esaki no 
tabata necesario mirando e 
declaracion di no admisibili- 
dad. Den caso cu e apelacion 
lo tabata admisibel, e argu- 
mentonan aki no por a yega 
na un anulacion di e permiso 
di exportacion. A base di e 


ley y regulacion vigente, pa 
otorgamento di permiso di 
exportacion den e caso aki no 
mester husga e condicionnan 
di bida na e pais di yegada di e 
animalnan cu ta keda exporta. 
E motibo pakico e dolfijnnan 
a keda exporta no ta relevante 
pa hustifica e permiso di ex- 
portacion. 


Tambe a cumpli cu tur ley y 
regulacion vigente. 


Reunion di emergencia riba situacion di KLM na Corsou 


(CuraçaoChronicle) 
– 
Prome minister Gilmar 
Pisas diamars atardi a reu- 
ni cu varios representante 
di gremio comercial riba 


e topico di e vuelonan di 
KLM pa Corsou cu a keda 
cancela. 


Curaçao 
Airport 
Partners 


(CAP), Curaçao Business 
Association (VBC), Cura- 
çao Hospitality and Tourism 
Association (CHATA) y Ca- 
mara di Comercio tabata pre- 
sente. 


Minister di Desaroyo Eco- 
nomico, Ruisandro Cijntje 
tambe a participa den e re- 
union. 


E topico tabata e reduccion 
riguroso di e cantidad di vue- 
lo di KLM pa Corsou cu a 
keda anuncia repentinamente 
e siman aki. 


Tur partido awo ta trahando 
hunto riba un solucion pa 
mehora e situacion lo mas 


rapido posible. Segun Ci- 
jntje, e decision di KLM tin 
un impacto mayor riba e isla 
y e gastonan ta bay alcansa al- 
rededor di binti miyon dollar. 


Prome Minister Pisas no a 
declara kico e solucionnan 
proponi lo por ta, pero si a 
indica cu ta bay anuncia es- 
akinan pronto. 

Amsterdam ta pidi servicio di immigracion 
pa nenga entrada na David Icke 


(NLTimes) - E munici- 
palidad di Amsterdam a 
haya e posibel presencia 
di teorista di conspiracion 
David ICke na un demon- 
stracion den Dam Square 
“indeseabel.” E ciudad a 
pidi servicio di immigra- 
cion Hulandes, IND, pa 
investiga su nan por ne- 
nga su persona entrada na 
e pais. 


Icke posiblemente por bishita 
e demonstracion Samen voor 
Nederland den e centro di e 
ciudad dia 6 di november. Al- 
calde Femke Halsema y e au- 


toridadnan di e districto ade- 
mas di oficina di fiscal a keda 
di acuerdo cu e Monumento 


Nacional na Dam Square 
ta den riesgo si e papia na e 
luga aki. Esaki ta pa causa di 


e inkietud social cu su yegada 
lo por causa, segun e munici- 
palidad. 


E ciudad su sitio web ta de- 
scribi e monumento como 
“Hulanda su memoria mas 
importante na e di dos Guera 
Mundial.” E ta corda hende 
diariamente di e atrocidadnan 
den e guera y e personanan 
cu a fayece durante esaki. E 
monumento tambe ta e citio 
unda cu ta tene e ceremonia 
di Recordacion Nacional. 


Icke ta conoci pa conspiracion 
unda cu ta bisa cu ‘reptili- 


anonan’ (un grupo poderoso 
di alien reptil disfrasa como 
ser humano) secretamente 
tin e poder riba humanidad. 
Lider di e partido Forum voor 
Democratie Thierry Baudet 
tambe a haci comentarionan 
similar recientemente, aunke 
Baudet a bisa cu el a usa esaki 
como un metaforsa. Segun 
Icke su criticonan, e metafora 
aki ta pa un grupo secreto di 
elitenan cu ta mas tanto per- 
sonanan Hudiu. E conspira- 
cion ta bisa cu nan ta tras di 
un gobierno mundial secreto 
cu ta todopoderoso. 


Universidad di Leiden ta haya profesor culpabel 
di comportamento indesea 


(NLTimes) - Universidad 
di Leiden a haya un di su 
profesornan culpabel di 
“intimidacion y compor- 
tamento indeseabel na su 
coleganan pa un tempo 
largo.” E universidad a 
corta nan conexion cu e 
profesor en cuestion. 


E no por bolbe back e uni- 
versidad, tampoco supervisa 
ningun studiante y no por usa 
e facilidadnan cu e profesor- 
nan tin acceso na dje segun 
Universidad di Leiden a bisa 
den un declaracion. 


E universidad a pidi su Com- 


ite di Keho pa comportamen- 
to indeseabel pa investiga e 
profesor despues di a ricibi 
varios keho tocante su perso- 
na. E homber a ser suspendi 
na momento cu e investiga- 


cion a cuminsa. Riba dia- 
mars, Universidad di Leiden 
a corta conexcion cu su per- 
sona ora cu e comite a declara 
cu e acusacionnan den su 
contra tabatin base. Univer- 


sidad di Leiden ta impacta 
pa e kehonan y e hecho cu e 
comportamento a tuma luga 
pa asina hopi tempo, segun 
Annetje Ottow, cabesante di e 
universidad su Hunta Ehecu- 


tivo. “Nos preocupacion ac- 
tualmente ta cu e personanan 
involucra,” Ottow a bisa. 
“Tur ayuda, claramente, ta ser 
ofreci na reporteronan.” 


“Nos ta mirando di cerca 
e lesnan cu nos como uni- 
versidad mester siña for di 
esaki y con nos por sigura cu 
den futuro nos lo presta mas 
atencion na comportamento 
indeseabel, tambe den forma 
di prevencion,” Ottow a bisa. 


“E ta importante pa hende- 
nan no sinti ningun obsta- 
culo pa reporta y trece dilanti 
comportamento indeseabel.” 


Mayoria den parlamento kier pa Rey paga impuesto riba su entrada 


(NLTimes) - Mayoria den 
parlamento kier pa Rey, 
e proximo den linea pa e 
trono, e monarca retira y 
cualkier parehanan paga 
impuesto riba nan ingreso 
riba e beneficio guberna- 
mental cu nan ta ricibi. 
Tweede Kamer a adopta 
e mocion crea pa DENK, 
pidiendo gobierno pre- 
para un amienda pa cu 
esaki riba diamars. 


E partidonan cu a expresa 
sosten na e mocion aki ta in- 
clui e partido den coalicion 
D66, PVV, PvdA, Groen- 
Links, SP, FvD, Volt, BIJ1 y 
Groep van Haga. 


Prome Minister Mark Rutte 
a conseha contra di e mocion 
aki siman pasa durante un 


debate pa cu e Cas Real su 
presupuesto. 


Rey 
Willem-Alexander, 
Reina Maxima, Prinses Ama- 
lia, Prinses Beatrix (e Reina 
retira), actualmente no tin cu 
paga impuesto bao artikel 40 
di e constitucion. 


Tweede Kamer, parti di parla- 
mento Hulandes, kier retira e 
exepcion aki pa asina e famia 
real paga impuesto manera 
tur otro persona. 


Amienda na e constitucion 
ta un proceso largo y com- 
plica. Ambos Eerste Kamer 
y Tweede Kamer y e Senado 
Hulandes mester vota dos 
biaha pa cu esaki, cu eleccion 
entre nan. E di dos voto mes- 
ter gana cu un mayoria di 2 

Activistanan Boliviano a manifesta pacificamente dilanti 
embahada di Iran pa solidaridad 


(EFE) - Un grupo di ac- 
tivista a para dilanti em- 
bahada di Iran na Bolivia 
diamars ultimo pa mani- 
festa nan “solidaridad” cu 
e pueblo y cu hende muhe 
di e pais ey pa via di e 
represion di e protestanan 
antigubernamental. 


“Nos kier manifesta nos soli- 
daridad cu e pueblo Irani y cu 
hende muhe Irani, denun- 
ciando e regimen brutal y 
represivo di Iran”, e activista 
di e colectivo Pan y Rosas, 
Daniela Castro a señala. 
E manifestacion a cuminsa 
na poco meternan di Emba- 


hada di Iran na La Paz y nan a 
mustra varios borchi den cual 
a referi na e morto di Mahsa 
Amini, di 22 aña, cu a wordo 
aresta pa “polis di moral” pa 
via cu no a bisti su velo na un 
forma corecto. 
E manifestacion feminista aki 
tambe a cuestiona e Gobierno 
di Merca y algun di Europa 
cu ta busca “instrumentalisa” 
e lucha di hende muhe Irani 
pa nan logra nan interes, Cas- 
tro a bisa. 
E criticanan tambe a wordo 
dirigi na Gobierno di Luis 
Arce cu no a pronuncia su 
mes tocante e protestanan 
antigubernamental na Iran cu 


excepcion di e polemica cu a 
wordo produci dianan pasa 
cu embahador di Bolivia na e 
pais ey, Romina Perez. 


“Gobierno Boliviano ta mus- 
tra dos cara pasobra no ta 
interesa den e bida di hende 
muhe Irani, tampoco ta inte- 


resa den esun di Bolivia pa e 
feminicidionan constante cu 
ta wordo registra na e pais”, 
el a bisa. 
Nacionnan Uni a reporta cu 
23 menor di edad a muri pa 
via di e represion di protes- 
tanan na Iran debi na impacto 
di bala of perdigon di metal 
activa den distancia corto. 
E organismo mundial tambe a 
informa cu a produci “deten- 
cionnan masivo” di defensor- 
nan di derechonan humano, 
periodistanan, 
abogadonan, 
activistanan ambiental hunto 
na esun cu a wordo percibi 
como opositor. 


Colombia: A establece proyecto di ley pa crea Ministerio di Igualdad 


(EFE) - Presidente di Co- 
lombia, Gustavo Petro y 
vice-presidente 
Francia 
Marquez, diamars ultimo 
a establece na Congreso 
e proyecto di ley pa crea 
Ministerio di Igualdad, un 
di e promesa principal di 
nan campaña electoral cu 
ta bay keda den man di e 
vice-presidente. 


E proposicion aki ta debolbe 
“igualdad na tur e Colombi- 
anonan pa logra cu dignidad 
lo bira custumber”, Mar- 
quez a bisa, tambe a señala 
cu mester “transforma e in- 
stitucionalidad di Estado Co- 
lombiano, cu no a garantisa e 
derechonan di tur ciudadano, 
di tur e nacion, pero cu ta un 
principio di nos programa di 
Gobierno”. 


Esaki ta e prome paso pa pone 
den marcha e ministerio 
nobo, ya cu na Colombia ta 
necesario cu e creacion di un 
cartera nobo lo wordo debati 
y aproba den e dos camara, 
un proceso cu por tarda lu- 
nanan, manera a pasa cu esun 


di Deporte, e mas reciente na 
juli di 2019. 


“Awe ta un dia hopi special, 
pa hopi un dia historico, un 
dia cu Estado ta habri su por- 
tanan pa forma parti di esnan 
cu a wordo exclui y margina” 


e vice-presidente a agrega. E 
ta prome muhe di color scur 
cu a haya e funcion ey, pa asi- 
na insisti cu “igualdad ta un 
principio cu ta abarca y haci 
impulso di nos Gobierno”. 


Den e Salon Constitucion 


di Congreso, Petro y Mar- 
quez a wordo acompaña pa 
minister di Interior Alfonso 
Prada, presidente di Camara 
di Representantenan David 
Racero y di Senado, Roy Bar- 
reras, ken nan a confia cu por 
aproba e proyecto aki pronto. 


Di su parti, Petro a señala cu 
falta di igualdad ta “e princi- 
pal problema di Colombia” 
y cu tin cu wordo defendi 
den tur ambito, pa loke el a 
defende e reforma tributario 
presenta pa su Administra- 
cion. 


“Un contesta na e crisis eco- 
nomico? Igualdad y mas 
igualdad, un contesta na vio- 
lencia? Igualdad y mas igual- 
dad”, Petro a bisa. 


Fiscalia di Guatemala ta pidi 30 aña di prison 
pa ex-presidente Otto Perez Molina 


(EFE) - Ministerio Publi- 
co (Fiscalia) di Guatemala 
diamars ultimo a solicita 
un condena di 30 aña di 
prison contra ex-presi- 
dente Otto Perez Molina 
debi cu supuestamente e 
tabata lider di un structu- 
ra criminal cu tabata op- 
era na e wafnan di e pais y 
a defrauda Estado pa mi- 
yones di dollar. 


Fiscalia a finalisa diamars ulti- 
mo e etapa di conclusion di e 
huicio cu ta celebra den con- 
tra di Perez Molina, ex-pres- 
idente di Guatemala (2012- 
2015) y otro 29 ex-funciona- 
rio mas cu ta wordo acusa di 


opera un structura criminal 
cu a funciona na e wafnan di 
e pais centro Americano en- 
tre 2012 y 2015. 


E organismo investigado a 
solicita na e Tribunal Mayor 
Riesgo “B” di Organismo 
Hudicial un sentencia di 30 
aña di prison y un multa di 
9.3 miyon dollar contra Perez 
Molina y su ex-vicepresiden- 
te, Roxana Baldetti. 


E fiscal, Leslie Rosales ken ta 
encarga di e acusacion con- 
tra e dos persona aki, a fun- 
damenta su peticion cu tap- 
gesprek y señalamento direc- 
to di testigonan protegi cu ta 


sigura cu Perez Molina y Bal- 
detti tabata dirigi un structura 
criminal. 


E delitonan pa e cual nan ta 
wordo acusa ta asociacion 
ilicito, caso special di defrau- 
dacion tributario y enrikeci- 
mento ilicito. 


E structura criminal yama 
“La Linea” tabata encarga di 
realisa cobramento ilicito na 
importadornan di e wafnan 
di e pais na cambio di reduci 
e pago di impuesto di nan 
mercancia, di acuerdo cu e 
investigacion di e ya desapa- 
recido Comision Internacio- 
nal Contra La Impunidad en 


Guatemala (Cicig). 


Despues cu Perez Molina di 
71 aña a conoce e decision di 
e Fiscalia den su contra, el a 


señala na periodistanan cu si 
e lo wordo absolvi pa e tribu- 
nal, e ta bay tuma accionnan 
legal contra e investigadonan. 

Republica Dominicana ta core riesgo di gas natural mas caro, 
no di suministro 


(DiarioLibre) –Republica 
Dominicana no ta core 
riesgo di falta di sumin- 
istro di gas natural, pero 
si di tarifa electrico mas 
halto. Esaki pa e situacion 
riba mercado mundial di 
gas natural, bao influen- 
cia di e paisnan Europeo, 
cu actualmente ta e con- 
sumidornan mayor di gas 
natural, asina ministro di 
Energia y Mina, Antonio 
Almonte, a declara. 


El a bisa cu pa 2023 e pais no 
lo tin desabastecimento di gas 
natural pero si ta core e riesgo 
di tarifa mas halto pa e situa- 


cion di mercado. 
“E desaroyo di e eventonan di 
e guera y e presion pa yega na 
gas natural y otro combusti- 
ble di parti di Europa, tamen- 
aza cu pa e proximo aña nos 
por ta enfrentando prijsnan 
halto, loke ta conta tambe pa 
e energia cu ta produci cu e 
combustible ey,” Almonte a 
declara. 


Ministro Almonte a precisa 
cu e problema fundamental 
den mundo actual ta e movi- 
mento di e demanda den 
direccion di e paisnan Eu- 
ropeo, como consecuencia di 
e restriccionnan cu tin den e 


fluho di gas natural di Rusia 
pa e paisnan Europeo, cu ta e 
consumidornan grandi. 


“Un 15, 20 o 30 por ciento di 
crecimento di e demanda di 
Europa ta demasiado. Nos ta 
papiando di paisnan grandi, 
consumidor grandi y cu por 
lo tanto ta pone prijsnan dis- 
para bay ariba,” segun e man- 
datario di energia y mina. 


El a agrega cu pa paisnan 
manera Republica Domini- 
cana, y regionnan manera 
America Latino y paisnan di 
tercer mundo, ta bira dificil 
maneha e tema di combus- 


tible. Republica Dominicana 
ta un di e paisnan cu un mez- 
cla bastante amplio di fuente 


di energia, basa riba carbon, 
fuel oil, gas natural y energia 
di biento y solar. 


Venezuela: Merca cu exigencia pa kita sancion pa Chevron opera 


(LaPatilla/Reuters) – Au- 
toridadnan Mericano a 
laga bon cla cu permiti 
e empresa di petroleo 
Chevron expande nan op- 
eracion na Venezuela ta 
depende di un gran gesto: 
cu e regimen Chavista y 
oposicion reuni den Plat- 
aforma Unitaria bolbe na 
Mexico pa conversacion 
encuanto eleccion, al me- 
nos pa un promer vuelta, 
asina tres persona al tanto 
di e asunto a declara e si- 
man aki. 


A base di un acuerdo di servi- 
cio tecnico firma cu empresa 
estatal Pdvsa algun luna pasa, 
Chevron a solicita na Depar- 


tamento di Tesoro Mericano- 
suaviza e sancionnan contra 
Venezuela, loke por permiti 
tuma control operativo y 
tin mas participacion den 


adquisicion y comercio den e 
cuatro empresanan petrolero 
cu Chevron ta comparti cu 
Pdvsa. 


Pero Departamento di Estado 
a insisti cu cualkier flexibi- 
lizacion relevante di e san- 
cionnan ta tuma lugar sola- 
mente si Nicolas Maduro ta 
bolbe na dialogo y ta tuma 
paso concretopa tene elecci- 
on liber. E solicitud di Chev- 
ron a cay den e discusionnan 
politico mas amplio di De- 
partamento di Estado Meri- 
cano, y e creciente oposicion 
di Congreso en vista di elec- 
cion di november na Merca, 
pa tuma cualkier medida cu 
por beneficia Maduro. 


Expertonan 
di 
oposicion 
Venezolano a pone un obsta- 
culo nobo pa e propuesta di 
Chevron, bisando cu esaki 


por viola e ley cu ta prohibi 
e control priva di cualkier 
empresa di joint venture den 
petroleo Venezolano. Den un 
carta dirigi na funcionarionan 
di Departamento di Estado di 
Merca e luna aki, presidente 
interino Juan Guaidó a pidi 
detaye di e solicitud di Chev- 
ron. 


Diamars e secretario diestado 
adhunto pa Hemisferio Oc- 
cidental, Brian Nichols, lo 
a tene un reunion virtual cu 
hende di Guaidó padiscuti e 
asunto. Di banda di Chevron 
y di e Departamento no taba- 
tin reaccion riba solicitud pa 
comentario. 


Venezuela ta sigui den gara di yobida fuerte y inundacion 


(LaPatilla) – Venezuela ta 
den gara di yobida fuerte, 
cu ademas por continua 
por lo pronto. Por lo me- 
nos 80 famia a resultaafec- 
ta pa e desbordamento di 
rio Noguera, na e parro- 
quia Güigüe, estado Cara- 
bobo, despues di yobida 
fuerte di e ultimo dianan. 


Coronel 
Oswaldo 
Hen- 
riquez, promer comandante 
di bombero di municipio 
Carlos Arvelo, a confirma e 
cifra y a bisa cu autoridadnan 
ya ta den e zona prestando 
asistencia. Tambe el a indica 
cu despues di e desborda- 
mento di rio Noguera mas 
di 41 propiedad inmueble a 
keda afecta na Carabobo.Al- 
caldia di San Diego a informa 
despues cu e cifra di vivienda 


afecta a subi te 48. 


Alrededor di 140 vivienda a 
resulta afecta pa desborda- 
mento di quebrada Palmarito 
na El Castaño, norte di Ma- 


racay, estado Aragua.Di e140 
viviendanan, 100 tabatin daño 
parcial y 40 daño grave, se- 
gun autoridadnan. A anuncia 
tambe cu dialuna pasa tabata 
tumando lugar evacuacion 


den e zona di El Castaño, pa 
e riesgo di desbordamento, 
si yobida continua. Ta trata 
di mas di 300 evacuacion via 
caretera y via aereo. 
Na estado Merida tambe 


tabatin caso di inundacion, 
unda gobernador di e estado 
a informa cu tin en total 40 
vivienda, 6 comercio y 12 ve- 
hiculo cu a sufri daño directo 
den e zonanan di Libertador, 
Rangel, Arzobispo Chacon, 
Campo Elias, Alberto Adriani 
y Guaraque. 
Gobierno nacional a anuncia 
cu 450 vivienda di e proyecto 
‘Gran Mision Vivienda’lo ta 
destina na e damnificadonan 
di Las Tejerias, estado Aragua. 


Den un audio publica pa 
Union Radio, Nicolas Mad- 
uro a indica cu e tabata den 
contacto cu e famianan cu a 
perde nan vivienda na Las 
Tejerias den e inundacion di 
dia 8 di october, causando 
morto di al menos 54 per- 
sona. 

Cardi B a “humilia” homber cu imagen explicito riba album 


(AP) - Un homber cu a 
describi su mes como un 
“homber di famia” cu un 
tattoo unico riba su lomba 
a sinti humilia ora cu Car- 
di B aparentemente a mal 
usa su persona pa un ima- 
gen di e album explicito 
segun su abogado durante 
apertura di e audiencia 
riba diamars. 


Kevin Michael Brohpy ta de- 
mandando Cardi B pa 5 mi- 
yon dollar den un demanda 
na corte federal di Southern 


California. Su abogadonan a 
bisa cu Brophy su bida a keda 
stroba y el a sufri hopi stress 
pa causa di e album aki den 
aña 2016. 


Brophy su abogado A. Barry 
Cappelo a bisa cu a haci uso 
di un programa pa usa e tat- 
too riba e lomba di e homber 
en cuestion pa pone esaki riba 
e modelo cu ta aparece riba e 
album su potret, cual a apa- 
rece den revista di tatuahe. E 
imagen ta mustra e homber 
cu e tattoo riba su lomba cu 


su cabes entre e pia di e can- 
tante. E cara di e persona no 
por ser mira. 


Cardi B, ken ta premira cu 
lo testigua durante e hu- 
cio, ta luchando contra di e 
acusacionnan aki y a bisa cu 
un artista a usa “un porcion 
chikito” di e tatuahe sin cu e 
tabata informa di esaki. Ante- 
riormente el a bisa cu e arte 
aki, crea pa Timm Gooden, 
tabata uso transforma husto 
di Brophy su tatuaje. 


Doño di restaurant ta sinti malo pa drama causa cu James Corden 


(TMZ) - Doño di New 
York City cu a critica 
James 
Corden 
pa 
su 
comportamento ta sinti 


malo pa e anfitrion di 
programa 
nocturno, 
aunke e ta e persona cu a 
causa e gran cantidad di 
critica cu Corden a haya 
online. 


Keith McNally, doño di 
Balthazar na SoHo, a publica 
riba su cuenta di Instagram 
diamars anochi un potret cu 
su yiu muhe y su amiga na 
su restaurant, sinembargo e 
mensahe cu e publicacion ta 
loke a genera reaccion. 


El a bisa cu e ta sinti straño 
“cu 
e 
situacion 
tocante 
James Corden”, bisando cu 
e ta sinti pa ambos banda 


di e problema. “E tabata 
abusivo cu mi empleadonan, 
sinembargo, mi ta sinti malo 
pa su persona aworaki. Como 
tur cobarde, mi kier ambos 
cos.” 


McNally su publicacion a 
bini despues cu el a retira e 
prohibicion contra Corden, 
unda cu a prohibi su persona 
di bolbe come na e restaurant 
en cuestion. 


Fanaticonan riba internet ta 
dividi cu e caso aki. 
Algun ta defende McNally 
den 
su 
comentarionan 
defiendiendo 
su 
empleadonan, 
mientras 
otronan ta mira esaki como 
un manera pa e por yena 
stoel den su restaurant. 


Anteriormente, 
McNally 
a publica riba su cuenta di 
instagram cu Corden tabata 
abusivo cu su empleadonan 
riba por lo menos 2 incidente. 
Asina hopi cu el a sinti su 
mes hustifica pa revela esaki 
na publico, un practica cu no 
ta comun den restaurantnan 
di nivel mas halto. 


Kanye West ta bisa cu e ta desea morto na Hudiunan 
cu a haci daño na su persona 


(TMZ) - Kanye West posi- 
blemente a crea un prob- 
lema mucho mas grandi 
pa su persona pa cu su co- 
mentarionan anti Hudi- 
unan, bisando cu ora el a 
bisa e kier bay ‘death con 
3’ riba Hudiunan el a bisa 
esaki tocante e Hudiunan 


cu a causa daño na su per- 
sona. 


E rapper a bay na Piers Mor- 
gan su show, y aparentemente 
el a pensa cu e ta bay ricibi un 
repepcion mas amigabel di 
loke el a ricibi. 


Kanye a ser presiona pa duna 
comentario riba su remar- 
canan cu tabata racista, cual e 
cantante a confirma. 


Morgan keda presiona Kanye, 
ken a bisa cu e tabata papi- 
ando tocante e Hudiunan cu 
a causa su persona daño y e 


personanan aki ta e person- 
anan cu ken e kier bay ‘death 
con 3’. Su unico “disculpa” 
ta e otro Hudiunan cu no ta 
merece su ira. Cual ta sigui 
anti-semitico. 


Manera 
posiblemente 
ta 
conoci caba, Kanye a haci co- 


mentario anteriormente cu ta 
tira culpa na na ehecutivonan 
Hudiu na Hollywood pa e 
mal trato cu ta duna celebri- 
dadnan. 


Tambe el a papia tocante JP 
Morgan, treciendo back e 
acusacionnan cu Hud 

Solo Expo Armando Goedgedrag 
Un exito sin presendibles 


Durante e fin di siman, Aruba a 
bisti su mes di gala na momento 
cu Armando Goedgedrag a dem- 
ostra su talentonan den su prome 
Solo Expo, den ArtisA Gallery na 
San NIcolas. 


Un soño cu a bira realidad. Desde 
chikito e artista Armando a soña cu 
un dia e lo tin tur loke e ta aspira, 
mira y kier proteha, pinta riba can- 
vasnan grandi. Anochinan suma- 
mente emotivo yena di emocion na 
unda esunnan cu a respalda Arman- 
do durante dos anochi. 


Un cena magnifico, exotico, na unda 
Chef Urvin Croes di Infini, a sa di 
trece den un menu di 6 salida, e ser 


cu ta Armando, combina cu su mu- 
sica. E prome anochi tabata exitoso y 
aki ya 7 di 10 obra a troca cas y lo haya 
nan develacion riba un muraya serca 
un propetario nobo y orguyoso. E di 
dos, mas aun aki e dos aboranan mas 
granditambe a sa di capta atencion y 
curazon y a haya nan propetario. 


Armando a descibri cada pintura 
desvelando un pa un contando e pu- 
blico su sentimentonan y tur loke e 
ta desfila riba e canvass. 


E pintura Aprecia ta describi un flor 
di kibrahacha cu ta floria solamente 
dos bez pa anja, algo cu un persona 
no por keda sin mira. Den nos bida 
nos ta experimenta diferente mo- 
mentonan cu ta di corto duracion, 
algo cu nos mester admira y aprecia. 


Flotando scondi cu describi un shoco 
cu ta e simbolo nacional riba e can- 
vass capta den un movecion unico na 
unda e ta habri su halanan. 


Lanta Ariba ta e descripcion di su 
amor pa lama. E buniteza cu ta ron- 
dona nos isla den su colornan y tex- 
tura. Tin bez calmo y otro cu un for- 
za indiscutible. E pintura ta wordo 
yama Turqua cu ta forma tur color- 
nan den blauw. 


Crecemento ta e Prikichinan, Aruba 
su parha nacional. Tur nan colornan 
ta wordo desvela mientras nan ta 
subi nan partida. Durante nos bida 
tur di nos ta encontra momentonan 
cu ta duna nos un chance pa crese, 
p’asina nos por braza e siguiente epi- 
sodio den nos bida. 
Pluma di Oro ta un creacion impre- 
sionante. Hummingbirds of e blen- 
chi por ser haya tur caminda pero no 
den e color excepcional cu ta wordo 
yama Dornasol. Una beyeza den co- 
lornan oro, corra y berde. 


Otro Oportunidad, ta e biahe di e 
turtuga cu ta sumergi cada bez pa 
haya aire y asina haya un oportuni- 
dad mas di bida. Cada bez enfrentan- 
do e peligernan pa nan mesun bida. 
E pintura Armando ta dedica na tur 
e tortuganan cu a wordo maltrata, a 
perde nan bida door di impactonan 
na momento cu e sumergi pa aire. 
Un di su pasionan e conservacion di 
e animal aki. 
Preserverancia, un descripcion di e 
trupial y su dadel. Ni maske cuanto 
espina tin riba e dadel e trupial sem- 
per ta haya e forma pa yega cu pasen- 
shi y dedicacion na e fruta. 
Lagami Floria, E pintura aki ta parti 
di e exposicion di Pan Expo na Ate- 
liers’89. Durante e pandemia di cov- 


id, nos e precibi masha hopi cambio, 
un di nan cu ta di aprecia sigur ta e 
oportunidad cu naturaleza a haya pa 
hala rosea y floria. 


Arco, Desde e colapso di Natural 
Bridge, Aruba a perde un di su joy- 
anan principal. Loke poco di nos sa 
cu tin mucho mas di e joyanan aki 
scondi na nos costanan. Un sigur, 
ta e Arco cu ta un desvelo di color- 
nan na momento cu solo subi y ora 
e baha cambiando di color na cada 
instante. 


Un danki ta bay na Unoca, Prins 
Bernard Cultuur Caribe y ArtisA. 
Awor, Armando Goedgedrag ta pre- 
para su mes pa pinta un muraya di 
mas cu 5 meter durante Aruba Art 
Fair. Algo sigur cu lo laga un estam- 
pa atras di un sensibilidad cu masha 
poco artista sa di desvela. 
Pa mas informacion encuanto Aru- 
ba Art Fair, November 4.5.6, 2022, 
bishita nos website Arubaartfair.com 
of yama nos na 5635904. 


Vicky Benavidez a gradua como Bachelor den Organization, 
Governance and Management (OGM) 


Recientemente, Sra. Vicky 
Benavidez a defende su 
tesis exitosamente y a ob- 
tene su titulo di Bachelor 
of Arts. Vicky a defende su 
tesis dilanti di e comision 
di graduacion cu tawata 
consisti di dr. Mieke de 
Droog, decano di Facul- 
tad di Arte y Ciencia, Sr. 
Helmut Vink, LLM, MA 
y Sr. Daniel Tecklenborg 
Director di Centro pa 
Desaroyo Aruba (CEDE 
Aruba). Ademas tabata 
presente famia di Vicky, 
docente di Universidad di 
Aruba y demas invitado. 
E titulo di Vicky su tesis ta 
“A SWOT Analysis for Non- 
Profit Social Welfare Orga- 


nizations in Aruba to Make 
More Use of Digitalization.’ 
Vicky a investiga e forsanan, 
debilidadnan, oportunidad- 
nan y menasanan (SWOT) 
cu digitalisacion por tin pa 
fundacionnan na Aruba por 
implementa mas uzo di esaki. 
Cu e investigacion aki Vicky 
su meta tawata pa obtene in- 
formacion di e estado actual 
di digitalisacion di e funda- 
cionnan cu ta subsidia door di 
e Ministerio di Asunto Social 
y Labor, y explora si ta util pa 
e fundacionnan aki desaroya 
strategianan hunto cu un vi- 
sion di SWOT pa implemen- 
ta mas uzo di digitalisacion. 
Fundacionan por haci uzo di 
e SWOT pa por analisa nan 


forsanan, debilidadnan, opor- 
tunidadnan y menasanan cu 
mas uzo di digitalisacion por 
tin pa nan. Ademas, pa con- 
oce e perspectiva di liderasgo 
y di administracion riba digi- 
talisacion y pa investiga si tin 
strategia concreto cu ta existi 
caba cu ta adresa e necesidad 
pa haci mas uzo di digitalisa- 
cion pa asina logra un mihor 
calidad pa e servicio publico. 


A base di e resultado di e 
investigacion a propone lo 
siguente 
como 
recomen- 
dacion: un colaboracion ta 
necesario entre Gobierno di 
Aruba, Centro pa Desaroyo 
Aruba (CEDE Aruba), Uni- 
versidad di Aruba (Aruba 
Good Governance & Leader- 
ship Institute), Setar N.V y 
futuro investigadornan. 


E entidadnan aki por facilita 
e proceso pa e fundacionnan 
por aumenta nan uzo di 
digitalisacion. Por logra es- 
aki door di provee recurso 
manera; fondo y workshops 
pa por siña e fundacionnan e 
habilidadnan necesario cu un 
aumento den uzo di digitali- 
sacion lo por rekeri. 


Un palabra di gratitud ta bay 
na; coleganan di Universidad 
di Aruba, e docentenan di e 
departamento di OGM cu 
a yuda of guia Vicky como 
studiante. Tambe ta gradici e 
fundacionnan cu a participa 
na e investigacion aki y esnan 
pafo di Universidad di Aruba 
cu a contribui na un manera 


of otro na e acontecimento 
aki. 


Pa mas informacion tocante e 
estudio OGM, bishita e web- 
site di Universidad di Aruba 
na http://www.ua.aw/ogm, e 
pagina di Facebook @Uni- 
versityofArubaOGM y e pa- 
gina di Instagram @ogm_ua. 

Ehercicio Internacional Amfibio na Aruba 


E ehercicio Internacional 
‘Tres Color’ un biaha 
cada dos aña ta tuma 
luga, y e aña aki na y den 
cercania di Aruba. Esaki 
ta tuma luga di 19 te cu 
26 di october. Durante e 
periodo aki Militarnan 
Hulandes, Mericano y 
Frances lo participa na 
e ehercicio. E aña aki 
Militarnan 
di 
Aruba 
tambe lo ta parti di e 
ehercicio aki. 
Tres Kolos (tres color) 
desde 2010 ta conoci bou 
di e nomber aki. E tres 


colornan ta referi na e 
colornan di e bandera di 
e paisnan historico cu ta 
participa. 


E ehercicio ta consisti di 
un parti di competencia 
di actividadnan Militar y 
un parti cu ehercicionan 
tactico. 
E 
parti 
competitivo ta consisti di 
caracteristicanan tal manera 
un marcha rapido, un careda 
di awa cu obstaculonan, 
un 
crusada 
amfibio, 
tiramento, y asignacionnan 
di nabegacion. 
E parti tactico ta consisti 
di 
diferente 
ehercicio, 


durante cua ta practica un 
diversidad di scenarionan 
militar. 
Tur e actividadnan cu 
ta eherce durante e Tres 
Kolos 
ta 
actividadnan 
particularmente desafiante. 
Den esakinan habilidadnan 
militar y fisico ta aborda na 
gran medida, pa asina laga 
lo miho sali bin ariba den e 
ekiponan den terminonan di 
deportivismo, cooperacion, 
integracion y competencia. 
Meta di e ehercicio ta pa 
consolida y desaroya aun 
mas, y sigui engrandece e 
relacionnan mutuo entre 


e 
diverso 
ekiponan 
di 
forsanan arma. Esaki ta 
pa nan ta ainda mas miho 
prepara pa e desafionan 


cu Region Caribe ta trece 
cune. Tal manera yudansa 
di 
emergencia 
durante 
pasashi di un horcan. 


Dos auto ta accidenta na 
Paradera 


Un persona a keda levemente herida 


Diaranson mainta riba 
e caminda di Paradera a 
sucede un accidente unda 
tres auto tabata envolvi na 
e T-weg pa bay Rooi Afo. 


Aki un Ford, un Suzuki Alto 
y un pickup tabata envolvi. 


Debi na e impacto un perso- 
na a keda levemente herida. 
Polis di trafico tabata presen- 
te pa tuma dato. 


Personal di ambulance a 
atende cu e persona leve- 
mente herida. 


Cinco hoben deteni pa bringa formalmente 
cu un persona na Sabanilla Abou 


Diamars 
atardi 
na 
un 
cas na Sabanilla Abou a 
surgi un problema unda 
grupo di cinco hoben, en- 
tre nan menor di edad, a 
yega un cas y a cuminsa 
bringa formalmente cu un 


homber, lagando e herida. 


Polisnan a presenta di bi- 
aha na e cas y mira e situ- 
acion. 
Ambulance 
tam- 
be a presenta pa atende 
cu 
e 
homber 
herida. 


Polis a tuma dato y noti- 
fica recherche di e caso. 
A bay na un cas poco mas 
pabao den Sabanilla Abou 
y a detene e cinco hoben- 
nan, den nan menor di 
edad, pa maltrato serio 

Declaracion di Free Zone Aruba N.V 


Recientemente informa- 
cion incorrecto a sali den 
prensa tocante e cuen- 
tanan annual di Free Zone 
Aruba N.V. 


FZA NV ta lamenta cu e in- 
formacion aki a wordo treci 
dilanti sin cu a verifica nada. 


Esaki lo por tin consecuenci- 
anan negativo pa pais Aruba 
internacionalmente den e 
plataformanan di FATF y 
CFATF y esaki tambe por tin 
consecuencianan negativo pa 
e imagen di e clientenan di 
FZA N.V. Free Zone Aruba 
N.V. ta haña su mes obliga di 
saca e sigiente declaracion: 


E responsabilidad di un 
“Registeraccountant” ta di 
tal modo, planea y ehecuta 
un encargo di control, cu por 
medio di e control aki e por 
obtene sufficiente informa- 
cion pa e por forma y duna 
un opinion professional. E 
control di accountant mester 


wordo realisa professional y 
critico y unda ta relevante e 
lo aplica opinion professional 
den acuerdo cu e normanan 
di control di Hulanda, exi- 
gencianan etico y indepen- 
diente. Tur e cuentanan an- 
nual 2012-2019 di Free Zone 
Aruba NV a wordu controla 
dor di De Kort registerac- 
countant, y tur e cuentanan 


aki a ricibi un declaracion 
di aprobacion (na hulandes: 
“een goedkeurende verklar- 
ing”). 


Banda di e echo cu Sr. De 
Kort ta un registeraccountant 
e tambe tabata director di e 
Centrale Accountants Dienst 
“CAD” di pais Aruba. 


Cada aña e rapportnan di Sr. 
De Kort ta wordu trata den 
hunta di commisario di Free 
Zone Aruba N.V. bow di 
liderasco di mr. Johan Sjiem 
Fat, Presidente Commisario 
di FZA N.V. 
Despues di aprobacion di e 
cuentanan annual pa e hunta 
di directiva, copianan ta wor- 
du manda pa: E minister rel- 


evante, Centrale Accountants 
Dients (CAD), Algemene 
Rekenkamer Aruba (ARA), 
Directie Financien, Kamer 
van Koophandel, y Centrale 
Bank van Aruba. 


E accionista na su turno ta 
aproba e cuentanan annual 
locual a sosode cu e minister 
actual cu ta encarga cu Free 
Zone Aruba N.V. esta Sr. mr. 
Geoffrey Wever, Minister di 
Asuntonan Economico, Co- 
municacion y Sostenibilidad. 


Terminando FZA NV ta spe- 
ra cu medionan di prensa den 
futuro ta averigua prome cu 
trece informacion incorecto. 


Potret 
Riba e potret adhunto por 
mira na man drechi: Drs. 
Greg Peterson, Director di 
FZAN.V. y na man robes: 
Drs. Franklin de Kort, Regis- 
ter Accountant di Free Zone 
Aruba N.V. 


Robert Arends: Porcentahe di AO den gobierno mucho halto? 


Cu letternan AO - den 
mundo di trabou - ta in- 
dica e palabra Hulandes 
“Arbeid Ongeschikt” loke 
na Papiamento popular 
kiermen “malo y no por 
traha” ! 


Ora un empleado ta malo cu 
e no por traha y e trabou tin 
cu sigui , un otro empleado 
mester haci e trabou. Como 
cu e otro empleado tin su 
mesun trabou cu tin cu sigui 
tambe , den hopi caso - pa 
trabou no para - ta paga un 
empleado extra ora (“over- 
time”) pa trabou por sigui di 
forma normal. 


Ta resulta - segun info den 
prensa - cu e porcentahe di 
AO den servicio di Gobier- 
no ( = sector publico ) ta 
considerablemente hopi mas 
halto cu den sector priva ( = 
otro cu Gobierno ). E con- 
secuencia ta cu , ora no tin 
empleado di reserva , mester 
paga “overtime” ( extra gasto 
pa Gobierno ) , pa e trabou 
wordo haci y pa no crea re- 
traso den trabou. 


Na Aruba e instancia encarga 


cu constata/controla/registra 
e cantidad di AO den sector 
priva ( = otro cu Gobierno ), 
ta Sociale Verzekerings Bank 
( SvB ) di Aruba. Den sector 
publico ( = Gobierno ) no tin 
un instancia special apunta/ 
encarga cu constata/controla/ 
registra e cantidad di AO di 
ful e aparato di Gobierno. 


Kizas ta recomendabel pa 
encarga SvB - contra pago 
- tambe cu sector publico 
(=gobierno )? 
Lo por logra miho “estadis- 
tica” pa cada ministerio / pa 
cada sorto di trabou / pa war- 
da y no-warda / etc etc etc y 
asina busca solucion dirigi y 
no general ! 


Gobierno tin reglamento to- 
cante AO pa empleadonan 
publico y cada servicio/de- 
partamento ta aplica e regla- 
mento ey na nan forma sin 
control di un instancia “neu- 
tral” , consecuentemente por 
tin maluso di AO pa asina 
paga un colega “overtime” na 
un forma exagera. 


Den practica ta resulta - se- 
gun info den prensa - cu ni 


e placa presupuesta pa paga 
“overtime” no ta suficiente. 
Pues AO a bira para bira un 
problema financiero grandi 
pa Gobierno , pasobra Gobi- 
erno no tin un instancia apart 
cu ta constata/controla/regis- 
tra di forma neutral e situa- 
cion di AO di empleadonan 
publico y consecuentemente 
por presenta maluso di AO 
pa beneficia colega pagando 
di mas “overtime” . 


Conociendo 
e 
influencia 
político den maneho di Go- 
bierno , ta necesario pa Go- 
bierno encarga y paga un in- 
stancia “neutral”( SvB ? ) cu 
por constata/controla/registra 
y trece solucion den casonan 
cu tin maluso di AO. 


No pasobra ta paga hopi 
“overtime” den un servicio/ 
departamento mester conclui 
cu tin maluso di AO. 


Por ta hopi bes - cu pa moti- 
bo financiero - no tin sufici- 
ente empleado pa haci cierto 
trabou. 
Un instancia “neutral” ( SvB 
? ) los di Gob 

Advertorial 


SETAR lo bende iPhone 14 
cu SIM 


SETAR 
recientemente 
a 
ricibi varios pregunta di su 
clientenan tocante e SIM di 
iPhone 14, cual Apple a lansa 
recientemente. Pa aclarea es- 
aki, SETAR ta desea di duna 
un splicacion pa e usuarionan 
di Apple cu ta interesa den 
nan modelo di celular mas 
nobo. 


Apple a lansa e iPhone 14 den 
diferente version. Tin version 
di iPhone 14 cu tin SIM reg- 
ular, igual na e iPhonenan cu 
Apple a lansa anteriormente. 
Esaki Apple lo distribui rond 
mundo, entre otro pa Aruba. 


Pa e mercado local di Merca 
a lansa un modelo special di 
iPhone 14 cual ta traha sola- 
mente cu e technologia di E- 
SIM. Esaki ta un tecnologia 
nobo cu no ta adopta ainda 
rond mundo, y na Aruba tam- 
poco. Pa es motibo iPhone 14 
cumpra den tiendanan di Ap- 
ple na Merca no lo traha por 
lo pronto na Aruba. SETAR 
y otro companianan local lo 
bende e version di iPhone 14 
cu ta haci uzo di SIM regular. 


SETAR lo anuncia asina cu ta 
inicia benta di iPhone 14! 


BMW lo inverti 1.7 biyon dollar den cambio na vehiculo electrico 


(AP) - BMW lo inverti 1 
biyon den su fabrica na 
Spartanburg, South Caro- 
lina, pa cuminsa produci 
vehiculonan 
electrico 
ademas di 700 miyon dol- 
lar pa crea un planta di 
bateria rond di e area. 


E fabricante di auto Ale- 


man su anuncio diaranson 
lo refleha su promesa pa cu 
e transicion na vehiculonan 
electrico su produccion den 
Norte America, den linea cu 
plannan ambicioso di otro 
fabricantenan di vehiculo. 


E inversion den e fabrica di 7 
pia cuadra na Greer, lo agrega 


un cantidad di trabao cu te ai- 
nda no a ser specifica pero ta 
priminti cu lo agrega un can- 
tidad di trabao cu te ainda no 
a ser revela na e mas di 11,000 
empleado aki. 


E Planta di bateria, cual lo 
ser construi na Woodruff, 
lo duna trabao na 300 per- 


sona, cu e prome person- 
anan drentando e trabao den 
e proximo añanan binidero. 
Ademas, BMW a bisa cu el 
a firma un trato cu Envision 
AESC di Hapon pa duna un 
suministro di bateria pa un 
clase nobo di por lo menos 6 
SUV electrico cu lo ser con- 
strui na e planta den Greer pa 


aña 2030. 


Envision lo crea su fabrica 
nobo den un sitio cu no lo 
ser specifica na South Caro- 
lina. E companianan no a bisa 
cuanto persona lo ser contra- 
ta. Sinembargo e cantidad di 
persona cu lo haya un trabao 
por ta uno significante. 


Cuerpo policial a recupera mas di 150 
codigo pa desblokia informacion horta 


(NLTimes) - Cuerpo poli- 
cial a obtene mas di 150 
codigo pa desblokia siste- 
manan di computer afecta 
pa ransomware, cual ta un 
tipo di virus cu ta lock un 
dispositivo te ora cu paga 
un suma na criminalnan. 


Pa medio di estafa un grupo 
criminal, cuerpo policial a 
logra libera e computer di tur 
victima Hulandes cu a en- 
trega un keho, segun cuerpo 
policial. 


Cuerpo policial a bisa cu nan 
a horta e “codigonan” for di 
Deadbolt, un grupo criminal 
cu ta distribui ransomware. 
Cuerpo policial su ekiponan 
di crimen cibernetico a trans- 
feri bitcoin na e criminalnan 
como pago, pero a retira e 
placa aki na momento cu 
nan a ricibi un codigo. Se- 
gun polis, 20,000 dispositivo 
mundialmente tabata wanta 


como rehen pa Deadbolt su 
programacion, di cual por lo 
menos 1,000 ta na Hulanda. 


Tur victima Hulandes cu an- 
teriormente a reporta e ran- 
somware awo a ricibi ayudo, 
segun cuerpo policial. E 
number exacto di person- 
anan involucra te ainda no a 
ser revela. “E accion aki clara- 
mento ta mustra cu reporta ta 
yuda, victimanan cu a reporta 
e ransomware a ricibi prio- 
ridad,” Matthijs Jasper di e 


ekipo di crimen cibernetico 
a bisa. “Nan yabi tabata en- 
tre e prome 5 cu nos a ricibi, 
prome cu panico a cuminsa 
drenta den e grupo aki.” 


Codigonan tambe a ser duna 
na e victimanan fuera di e 
pais, segun cuerpo policial. 
“Cu e yabinan aki, documen- 
tonan manera potretnan of 
administracion por ser des- 
blokia, sin cu a costa e victi- 
manan placa.” 


Pa ricibi e codigonan aki, 
cuerpo policial Hulandes a 
coopera cu Public Prosecu- 
tion Service, Europol, Cu- 
erpo policial Frances y Gen- 
darmerie Frances. Cuerpo 
policial Hulandes a ricibi 
un pista pa cu e metodo pa 
ricibi e yabinan aki for di e 
compania di siguridad ciber- 
netico Responders.NU. Riba 
e compania aki su sitio web, 
e victimanan por mira si a 
ricibi nan codigo. 

Exitoso Prome Curso Nacional di Arbitro y Coach 
di Aruba Karate Bond 


E tabata un momento his- 
torico den e trayectorio di 
Aruba Karate Bond (AKB) 
ora cu riba diahuebs 13 
di october 2022 e prome 
curso nacional pa arbitro 
y coach a wordo duna. Es- 
aki a tuma luga na Hyatt 
Place Business Center den 
un esfera hopi agradabel y 
positivo. 


Directiva di Aruba Karate 
Bond, bou presidencia di Fe- 
lix Tromp, ta felicita instruc- 
tor “sensei” Gustavo Velas- 
quez pa su tremendo aporte 
pa prepara y duna e curso na 
un total di 16 participante. E 
participantenan ta miembro 
di AKB di e organisacionnan 
SKIF 
Aruba, 
RyuBuKai 
Aruba y Shotokai Aruba, 
esta Shawn-Carl Solagnier, 


Tiana Tromp, Juan David 
Velasquez, Genesis Tromp, 
Jeshua Mejia, Olga Guaita- 
rilla, 
Mariana 
Rodriguez, 
Edith Shaw Vargas, Bachera 
Marin, Andrés Piña, Lipika 
Motwani, Frederik Quandus, 
Jean Pierre Winterdaal, Jesus 
Calderon, Kyran Tromp y 
Zillion Brugés. 


E curso aki a abarca tur e 
reglanan di e Organisacion 
Mundial di Karate (WKF). 
Tambe e curso a inclui dife- 
rente tips pa ‘kumite’ (com- 
bate entre karatekanan) y 
‘kata’ (tecnica di karate y 
combate imaginario) dividi 
bou di e funcion di sea arbi- 
tro of coach. 
E curso a keda finalisa pa me- 


dio di un examen unda 4 par- 
ticipante a slaag como arbitro, 
9 como coach y 3 ta di selec- 
cion (Jeshua Mejia, Kyran 
Tromp y Zillion Brugés) 
kende a participa como un 
prueba (midimento) di nan 
conocemento teorico pa asina 
nan ta bon prepara ora di par- 
ticipa na campeonatonan. 


Directiva di Aruba Karate 
Bond ta felicita tur partici- 
pante y ta informa cu nan ta 
den preparacion pa e dia spe- 
cial unda lo haci entrega di e 
certificadonan. Finalmente, 
directiva ta gradici su grupo 
di boluntario cu semper ta 
yuda pa ehecuta e tipo di 
eventonan aki. 


Panam Sports ta reconoce Aruba como Pais Revelacion 
di e Weganan Sur Americano 2022 


Premio 
Panam 
Sports 
Pais Revelacion Asuncion 
2022: Aruba. 


“E pais chikito y bunita aki 
situa den Caribe cu un tiki 
mas di 100 mil habitante a 
bini cu un delegacion chikito 
di apenas 12 atleta a bira e 
berdadero sorpresa di e We- 
ganan Odesur. Aruba a sa 
na obtene un logro historico 
den e Weganan Sur America- 
no ganado 3 medaya di Oro 
y 3 medaya di Plata, esakinan 
den bowling, landamento y 
bela”, asina ‘ki Panam Sports 
a anuncia Aruba den nan Pa- 
nam Sports Award 2022. 


Esaki sin duda tabata un mo- 


mento di emocion y orguyo 
pa nos pais y nos delega- 
cion na Asuncion, Paraguay. 
Nunca antes Aruba a logra 
obtene asina hopi medaya 
den un Wega Sur Americano/ 
ODESUR. Es mas nunca, 
Aruba a logra gana un me- 
daya di Oro den e Weganan 
Sur 
Americano/ODESUR 
mientras awor nos a gana tres 
Oro den un solo wega grandi. 
Pa e deportenan di Bowling y 
Landamento esaki tabata his- 
toria ya cu ta nan prome me- 
daya di Oro den un Wega Sur 
Americano/ODESUR. Pa e 
deporte di Bela e medaya di 
Plata tabata e prome pa e de- 
porte acuatico den un Wega 
Sur 
Americano/ODESUR. 


Por ultimo, ARUBA como 
pais ta logra un di 10 lugar 
overall riba e tablero final 
cual ta e clasificacion mas 
halto obteni pa nos pais den 
un Wegan Sur Americano/ 
ODESUR. 


Panam Sports ta e organi- 
sacion cu ta representa e 41 
Comite nan Olimpico Na- 
cional di henter e continente 
America. 


Pabien super grandi na henter 
nos delegacion di Aruba pa 
e magnifico dos siman di 
alegria cu Aruba a biba cune! 


Rey por bay cu delegacion Hulandes na Mundial na Qatar 


(NLTimes) – Hulanda ta 
bay manda un delegacion 
gubernamental pa atende 
e Mundial na Qatar, segun 
minister di Relacionnan 
Exterior, Wopke Hoekstra 
a bisa den un carta na Par- 
lamento. Esaki ta nifica 
cu rey Willem-Alexander 
tambe por atende e even- 
to. 


Hoekstra a bisa cu e inten- 
cion di manda delegacion 
gubernamental manera ta 
custumber na eventonan de- 
portivo mayor ta pa curasha 
e team nacional Hulandes. 


“E Gabinete a opta pa coop- 
eracion cu Qatar cu bista riba 
cambio sostenible.” 


Den pasado, rey Willem-Al- 
exander y otro miembronan 
di famia real frecuentemente 
a atende partidonan di Mun- 
dial of otro eventonan de- 
portivo. 


Esey ta bay contra deseonan 
di Tweede Kamer. Un mayo- 
ria Parlamentario no tabata 
kier 
representantenan 
di 
gobierno na Mundial, mi- 
rando e abusonan di dere- 
chonan humano na e pais. 


Siman pasa, Tweede Kamer 
a pasa un mocion urgiendo 
prome minister Mark Rutte, 
rey Willem-Alexander y otro 
miembronan di e Gabinete 
pa keda leu di Qatar. 


Segun organisacionnan di 
derechonan humano manera 
Amnesty Internacional, miles 
di trahado migrante a fayece 
construyendo stadionnan di 
futbol y otro infrastructura 
pa Mundial na Qatar. 


Hoekstra a bisa cu e Gabinete 
“a considera e mocion aki” y 
a consulta cu su partnernan 


internacional 
y 
organisa- 
cionnan di derechonan hu- 
mano prome cu dicidi pa bay 
Mundial toch. 


Segun e minister, Qatar ya a 
mehora su situacion di dere- 
chonan humano den hopi 
respecto, y consulta cu e pais 
riba e asunto aki ta andando. 


Prome cu weekend, Hoek- 
stra tambe a bisa cu estado 
petrolero Qatar ta un partner 
demasiado importante den 
e crisis di energia actual pa 
gobierno Hulandes boycott 
Mundial. 

Lider di partido Curpa, Eric Ras 
Partido Curpa no lo cansa pa denuncia mal maneho cu ta perhudicando pueblo 


Nos por corda cu den porta di 
misa nos prome minister a bisa 
un mama cu su yui lo no wordo 
kita for di trabao. Wel no a dura 
mucho paso su siguiente siman e 
director a bay su cas. Si den porta 
di misa mes ta lansa mentira con 
nos por pone nos confiansa den 
un prome minister asina. 


E mesun promer minister a bay 
gobernador entrega retiro di su gobi- 
erno pa via di parlamentario Howell. 
For di mei 2021 ela haya un email ca- 
minda a hasi un apelacion na promer 
minister pa kita e minister plenipo- 
tenciario paso e no ta integro. Con 
un hende asina por papia di integri- 
dad si e ta un mentiroso! E palabra 
di Dios ta bisa laga bo si ta si y bo no 
ta no. A firma yen di acuerdo pero no 
ta cumpli cu nan. E gobierno aki a 
yega na un punto cu ya no ta possible 
pa negocia cu’ne paso si acuerdonan 
firma mes e no ta respeta. 


Nos di partido Curpa ta sigui kere 
cu hopi mas acto di corrupcion lo 
sali na claridad. A sconde e rapport di 


Algemene Reken Kamer, Central Ac- 
counted Dienst pa locual cu ta trata 
e mal maneho di parti di ex minister 
di Asuntonan Social. Esun di Aruba- 
huis lo sali cualkier momento na luz 
di dia. Esaki mester ta siñal cla cu tra- 
hadornan den nos gobierno y otro ca- 
minda lo no sigui tapa malversacion 
cu ta tuma lugar den nos gobierno. 


Den periodo cortico 4 minister a sali 
pa Washtington, Surinam, Ecuador y 
pa India malgastando placa di pueblo. 
Nos minister di husticia ta esun cu ta 
bay mas leuw esta te na otro banda di 
mundo pa un conferencia di Inter- 
pol. Anto e ta bay cu un delegacion 
cu lo costa pueblo basta placa. Nos 
por a tende cu e minister di husticia 
cu tabata polis no por ni regla posi- 
cion huridico di polisnan cu mester 
ricibi nan promocion. Tin casonan 
na granel contra di gobierno pa via 
di un maneho cu gobierno a bin cu 
n’e for di aña 2018 y cu te aña pasa a 
wordo manda parlamento. Gobierno 
a perde tur e casonan aki y tin cu te 
dia di awe aunke dwangsom riba dje 
gobierno no a honra. Nos ta den un 


tempo dificil y nos tin gobierno co- 
munista cu ta trapa riba derechonan 
di ambtenaarnan. Tur cos ta mustra 
cu esnan den gobierno kier probecha 
paso e fiesta ta yegando su fin. “El ul- 
timo viahe de despedida”. 


E gobierno mentiroso aki a garantisa 
cu Respaldo lo haya fondo pa sigui 
opera, pero awor a sali na cla cu Res- 
paldo ta cera departamento pa via cu 
no tin fondo. Awor esnan den Res- 
paldo ta riba caya. Tin hopi keho pa 
motibo di eigen bijdrage ora di busca 
remedinan cu no ta un poco placa. 
Punto 3 di metanan di desaroyo sos- 
tenibel ta papia di salud y bienestar. 
Ki bienestar bo kier papia di dje si un 
parti grandi di adultomayor tin poco 
recurso, paso mester biba di un solo 
pensioen corda pa bay paga pa nan re- 
medi. Parse cu gobierno su maneho 
aki kier deshasi di nos grandinan paso 
nan ta considera nan un carga. Tur 
paisnan cu ta pusha e metanan di de- 
saroyo sostenibel Agenda 2030 ta hiba 
mesun tipo di maneho cu 1000% no 
ta na bienestar di pueblo. Francia a 
declara welga general dia 18 di octo- 


ber 2022. 


Na Spaña, Alemania y Hulanda 
pueblo ta cansa di un gobierno dic- 
tatorial. Imperionan socialista ta bin 
abao y gobiernonan lo bai cas. Aruba 
lo no ta un excepcion. Rond mundo 
paisnan a haya debor di partidonan 
politico cu ideologia social. Nan no 
tin nada social sino nan propio ben- 
eficio y Aruba no ta keda atras. 


No sconde tras di casonan di P. Croes 
y di Sievinger pa tapa locual cu a pasa 
den salubridad, den asuntonan so- 
cial, Arubahuis, Eagle LNG ect. Saca 
e balki for di boso wowo y mira den 
boso propio seno. Nos tin un parla- 
mento cu no ta funciona y ta com- 
plice den gobierno su maldad. No 
gaña boso mes, Dios no ta laga boso 
hasi bofon di Dje pasobra locual cu 
boso sembra, esaki tambe lo boso co- 
secha. Partido Curpa ta e unico cu ta 
contra di e metanan di desaroyo sos- 
tenibel Agenda 2030 cu ta no ta sos- 
tene ningun hende sino nan propio 
un beneficio. Laga nos lucha pa nos 
libertad. 


Prome Minister Evelyn Wever-Croes (MEP) ta felicita Scouting Aruba cu 
instalacion di nan Hoofdcommissaris y directiva nobo 


Diasabra ultimo, Prome 
Minister Evelyn Wever- 
Croes tabata invita pa e 
Comicion 
Nacional 
di 
Scouting pa ehecuta e in- 
stalacion di Hoofdcom- 
missaris di Scouting Aru- 
ba sr. Christopher Lake, 
sigui pa instalacion di e di- 
rectiva cu lo dirigi Scout- 
ing Aruba pa e siguiente 3 
añanan. 
Na comienso di su discurso, 
Prome Minister a gradici e 
Comision Nacional di Scout- 
ing Aruba pa e invitacion rici- 
bi y pa dun’e e honor di por 
ehecuta un biaha mas e insta- 


lacion di e Hoofdcomissaris 
pa Scouting Aruba. 
Tambe Prome Minister a fe- 
licita y gradici tur miembro 


presente pa ta forma parti di 
un organisacion asina impor- 
tante. E organisacion aki ta 
invertiendo den formacion di 
persona, como futuro lider- 


nan cu ta desaroya nan habi- 
lidad di por ta social, creativo, 
deportivo, 
spiritual 
pero 
principalmente ciudadanon- 
an responsabel. 


Aruba mester di ciudadan- 
onan fuerte y sano pa hiba 
Aruba dilanti como hende 
ehemplar den pensamento, 
actuacion y cu por carga re- 
sponsabilidad. 
Ademas 
ta 
spera cu tur verkenner y ex- 
plorer a disfruta di un dushi 
campamento di JOTA/JOTI 
(Jamboree On The Air y 
Jamboree On The Internet) y 
cu a logra comunica cu hopi 
scout rond mundo mante- 
niendo contacto y formando 
amistadnan nobo. 


Gobierno di Aruba ta desea e 
Hoofdcommissaris cu su di- 


rectiva nobo cu a caba di wor- 
do instala hopi exito den nan 
funcion y tarea pa e proximo 
3 añanan, como e dirigen- 
tenan di e organisacion uni- 
forma di Scouting Aruba. 


Tambe ta gradici tur lider- 
nan scout presente pa tur 
e amor, cariño y tempo cu 
nan ta dedica na forma nos 
muchanan. “Cada un di boso 
ta mira e importancia pa ta un 
lider boluntario y ta inverti 
hopi tempo liber den forma 
nos futuro lidernan. Mi ta 
gradici boso den nomber di 
henter comunidad y ohala 
por tin mas adulto cu ta mira 
e importancia pa ta un lider 
scout pa sigui hiba Aruba di- 
lanti, formando nos lidernan 
di futuro.” Prome Minister a 
expresa. 

Parlamentario Ricky Hoek (MEP): 
36 mil hende y comercio ganando cu plan fiscal nobo 


Gobierno 
di 
Aruba 
a 
presenta 
ultimamente 
un plan fiscal nobo cu 
lo drenta na vigor riba 
prome di januari 2023. 


E plan fiscal nobo lo ben- 
eficia un minimo di 36 mil 
hende y comercio. E plan 
fiscal nobo aki ta netamente 
pa yuda tanto e pueblo y co- 
mercio bai padilanti den nan 
forza economico, di compra 
y di ganashi. 


Deduccion di impuesto 
general 
Entrante 1 di januari 2023, 
tur persona ta haya un deduc- 
cion di 30 mil florin den im- 
puesto riba nan entrada. Esa- 
ki ta conduci cu bo lo keda cu 


mas di bo salario pa bo mes. 


Bahada di tarifa riba im- 
puesto di entrada 
E tarifa di impuesto riba en- 
trada 
(inkomstenbelasting) 
ta baha cu 2% pa tur hende 
entrante prome di januari 
2023. E bon noticia ta cu bo 
lo mester paga menos belast- 
ing y resta mas cen pa bo mes. 


Reparatie toeslag pa pen- 
sionado 
Nos grandinan cu ta disfru- 
tando di nan pensioen, lo 
ricibi un aumento di 45 florin 
adicional tur luna na repara- 
tie toeslag. Esaki ta un total di 
540 florin pa aña caminda nos 
pensionadonan ta keda yuda 
financieramente. 


3% Di aumento di pensio- 
en per direct 
No obstante cu tur pensio- 
nado lo ricibi un reparatie 
toeslag mensual na januari 
2023, e bon noticia ta cu per 
direct, aworaki mes, tur pen- 
sionado lo ricibi un aumento 
di 3% di nan pensioen. 


Bahada di impuesto riba 
pensionadonan casa 
Pa e pensionadonan cu ta 
casa, entrante 1 di januari 
2023 e impuesto di entrada 
riba pensioen di pareha casa lo 
baha. Lo bai over na e sistema 
di calcula e impuesto separa. 
Esaki ta haci cu e cobransa di 
impuesto lo ta menos pisa pa 
e pensionadonan casa. 


Winstbelasting lo baha 
Cu e plan fiscal nobo aki, co- 
mercio lo conoce un bahada 
di impuesto di ganashi di 
compania. E ‘winstbelasting’ 
lo baha for di 25% pa 22% 
y esaki ta un bon noticia pa 
comercio, cu lo por wak un 
margen di ganashi mas grandi 
den nan compania. Asina tin 
mas espacio pa por inverti 
tambe den nan propio ne- 
goshi. 


36 mil persona cu entrada 
lo beneficia 
Un minimo di 36.161 per- 
sona cu tin entrada lo benefi- 
cia di e plan fiscal nobo. Na 
momento cu aña nobo 2023 
habri, 36.161 persona lo no 
mester paga impuesto di en- 


trada mas. E bon notica ta cu 
nan poder economico y pod- 
er di compra lo bai padilanti 
y tin mas espacio financiero. 


Di e forma aki gabinete Wev- 
er – Croes II ta stimula un 
scala grandi di personanan di 
diferente nivel den nos so- 
ciedad y tambe comercio den 
nan poder economico. 


Parlamentario Ryçond Santos do Nascimento (AVP) 
Prome Minister no por laba man di cosnan malo cu su gobierno ta haciendo 


Na momento cu pueblo 
a haya su recibo di awa y 
coriente luna cu a pasa, 
por bisa cu e recibonan 
aki, no ta gaña ya cu nan 
ta mustra e realidad di 
prijs di awa y coriente na 
Aruba. Parlamentario pa 
fraccion di AVP, Ryçond 
Santos do Nascimento a 
mustra cu e prijsnan aki 
tambe tin su impacto di- 
recto riba tur otro aspecto 
di bida di ciudadanonan: 
“E ta un realidad di bida y 
esaki no tabata algo cu nos 
mester a pasa dor di dje. 


Esaki ta resultado di mal 
maneho y locual Pueblo por 
a mira di parti di Minister 
Glenbert Croes, como man- 


datario di MEP y di e gobi- 
erno actual, ta simplemente 
un desaster. 


Locual tur hende por a mira 
ta nepotismo. Pueblo por a 
mira con un gobierno kier a 
kita hende for di trabou pa 
pone ‘friends and family’ den 
puestonan clave. Ora cu e 
hendenan di confiansa di go- 
bierno ta den e posicionnan 
clave, nan ta domina e com- 
panianan estatal. Tur hende 
por mira cu ta un maneho 
politisa. 


Esey ta e realidad cu pueblo 
di Aruba ta bibando na e mo- 
mentonan aki. Loke pueblo 
a haya pa mira ta por ehem- 
pel, un partido MEP cu a 


campaña cu e no lo ‘hedge’ 
y pa e decision y motibo ey, 
na aña 2022, a obliga WEB di 
absorba tur sla di costonan di 
energia. Esey a pone e com- 
pania na peliger pero e prob- 
lema di mas grandi a bira cu 
dado momento WEB no por 
a wanta esaki mas y resultado 
di e maneho aki, Pueblo ta 
mira den su cartera cu co- 
bransa di awa y coriente. 
Esey ta e realidad anto awor 
WEB ta emiti un comuni- 
cado di prensa cu ta bisa cu 
ta hedge pa proteha contra 
posibel aumento di prijs di 
combustibel y pa limita per- 
dida pa aña 2022. Pero tin 
cu señala aki, cu aña 2022 a 
bay laga nos caba. E perdida 
tabat’ey caba y e perdida ta na 
miyones. Anto kende ta paga 
pa e perdida aki? Abo, nos 
Pueblo. E ciudadano ta paga 
pa e perdida aki. 


Ken ta sufri esaki? 
E ciudadano ta sufri esaki y 
mientras tanto nos por wak 
un maneho cu no ta sor- 
prende ningun hende: Ora cu 
wak Glenbert Croes, ora cu 
wak e trayectorio di e min- 
ister aki, e meneer aki desde 
inicio di su carera como polit- 
ico a hinca friends and family 
den politica. Desde comienso 
di su carera politico e tabata 
den dealnan straño. Por wak 
den rapportnan di Algemene 


Rekenkamer. Nan ta mus- 
tra con el a maneha y ora cu 
check den historia, tin cu wak 
di unda e dicho di e postema 
a Sali. 


Di con esaki a bin? 
Ora cu a wak un minister 
cu a haya un sentencia pa 
motibo cu el a viola e ley di 
comptabilidad, esey ta Glen- 
bert Croes. Anto awe locual 
nos ta wak ta un minister cu 
ta perdiendo caso tras di caso 
den Corte pa motibo cu ta 
viola leynan, ta viola derecho, 
pasobra e not a worry cu base 
legal. Anto pa e motibonan 
ey, Pueblo por mira un desas- 
ter unda cu e meneer aki ta 
hinca su man. 


Na final di dia e cosnan aki ta 
costa placa. Si nos mira por 
ehempel e ayudo di FASE, cu 
riba su mes tabata un ayudo 
pa e ciudadano cu nos tur a 
para su tras. Pero ora fraude 
ta tuma luga cu FASE, pa 
motibo cu e minister aki ta 
comete mesun erornan cu e 
tin 20 aña ta haci caba, esaki ta 
algo cu nos no por carga mas. 
No por sigui di e forma aki 
mas y tog pueblo por wak cu 
tin un minister cu no ta siña 
su lesnan. 
Sinembargo e parti mas malo 
ta cu tin un Minister Presi- 
dent cu tabatin e cartera, cu 
Glenbert tin awe, anto ta e 


Minister President a set up 
henter e maneho energetico 
aki. Pues Evelyn Wever Croes 
no por laba man tampoco di 
locual ta sosodiendo. Mescos 
cu e no por laba man pa loke 
a pasa na Arubahuis. Mescos 
cu e no por laba man pa tur 
e desasternan cu a bin ta pas- 
ando den gabinetenan Wever 
Croes I y II. Pakico? Pasobra 
a haci demasiado propaganda 
cu integridad, a haci mercad- 
eo cu integridad, manera por 
mira potret bunita di Bureau 
Integriteit riba facebook, ma- 
sha bunita, pero na final di 
dia e profesionalismo den e 
aparato gubernamental no a 
bin. 
Inversionnan den e aparato, 
pa hisa e calidad di gober- 
nacion na Aruba, no a bin. 
Mescos cu inversion pa mas 
transparencia den Parlamen- 
to, no tey. 


Nos di AVP a pidi reunion- 
nan publico pero e coneccion 
entre Parlamento y gobierno 
actual ta asina estrecho, cu 
ta gobierno ta dicta si nos ta 
haya un Reunion Publico, 
Openbare Bijeenkomst of 
un Commissie-vergadering. 
Ta na Cocolishi ta wordo di- 
cidi si e reunionnan aki por 
wordo yama of no”, Parla- 
mentario Ryçond Santos do 
Nascimento a trece dilanti 
den conferencia di prensa. 

Resultado Sorteo 
october 19, 2022 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
0 
0 


0 
0 
0 
0 
0 



7 



x Match 4 
50.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball 


Proximo Jackpot 


675.000,- 


x match 4 


0085 


Sorteo # 3714 


Sorteo # 588 


x afl. 500,00 


x afl.15,00 
x afl 50.00 


Leo 


X5 


354 


x Jackpot 


Sorteo # 3714 
Sorteo # 


Sorteo # 1770 


5706 


2675 


Sorteo # 3714 


5197 


x Jackpot 


x match 4 
x afl. 12,00 


www.lottoaruba.com 


resultado : sorteo 19 Oct 2022 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


0171 
210.000,- 


x Jackpot 
x Match 4+ 


Proximo Jackpot 


X2 


1331 


Afl. 950.000,- 




1 
Letter 
F 


0 
0 
4 


102 


0 
4 


80 


0 
0 
0 
0 
0 

x Match 4 
51.000,- 


Proximo Jackpot 


Sorteo # 


Sorteo # 5920 


Sorteo # 


x afl 8,00 


Mega Ball 


Proximo Jackpot 


675.000,- 


x match 4 


2539 


Sorteo # 5573 


Sorteo # 503 


x afl. 500,00 


x afl.15,00 
x afl 50.00 


Scorpio 


X2 


093 


x Jackpot 


Sorteo # 7770 
Sorteo # 2329 


Sorteo # 1519 


7086 


3497 


Sorteo # 6814 


7121 


x Jackpot 


x Match 4 
x afl. 12,00 


www.lottoaruba.com 


resultado : sorteo 19 Oct 2022 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


3128 
220.000,- 


x Jackpot 
x Match 4+ 


Proximo Jackpot 


FP 
13-15-21-26-28 


02-04-11-30-32 


5870 


Afl. 950.000,- 


anochi 


diario 
Korsou 
super4 
flamingo 


5765 
5953 
9352 
2817 
8736 
1039 
super5 
1237 
7195 
8688 
- 
5687 


sorteo/servicio 


Di 17 te cu 21 di october 
clero ta den exterior pa 
un retiro, esey ta haci cu 
ta bay tin un triduo (tridi- 
um) pa e preparacion di e 
fiesta patronal di Parokia 
San Juan Pablo II na Tan- 
ki Leendert. 


Pastoor Jan Gospodarczyk 
di parokia San Juan Pablo 
II, conhuntamente cu Pas- 
toral Hubenil Aruba tin e 
siguiente informacion pa tur 
parokiano y pueblo di Aruba 
en general. 


Diahuebs dia 20 di october 
e prome dia di triduo ta 5:45 
pm (Alpha y Omega) y santa 
misa 
6:30 pm, diabierna dia 21 
di october e di dos dia di e 


triduo ta 5:45 pm (Shalom) 
y santa misa 6:30 pm y diasa- 
bra dia 22 di october e di tres 
dia y ultimo dia di e triduo ta 
5:15 pm (Team TL) y santa 
misa 6:00 pm. 


Diadomingo 23 di october ta 
e gran celebracion di e fiesta 
patronal. Pa 7:30 am ta bay tin 
un rosario bibo na encargo di 
e hobennan cu ta preparando 
nan mes pa e Jornada Mun- 
dial di Hubentud di otro aña, 
cu lo tuma luga na Portugal. 
Y pa 9:00 am ta bay tin e misa 
solem. 


Despues di e santa misa, e 
celebracion ta sigui cu un 
brindis na honor di San Juan 
Pablo II, 
“E Papa di Hobennan”. 


Grupo Apostolado San 
Hudas Tadeo di parokia 
Birgen di Fatima na Da- 
kota ta tene nobena di 19 
di october 2022 te cu dia 
27 di october 2022. Y fiesta 
di San Hudas Tadeo ta dia 
28 di october 2022. 


Grupo San Hudas Tadeo di 
Dakota ta invita tur devoto na 
San Hudas Tadeo pa asisti sin 
falta na e Nobena na honor 
di San Hudas Tadeo - Santo 
y Abogado di Asuntonan di 
Desesperacion, 
cual Nobena lo inicia riba 
diaranson 19 di october 2022 
pa 6 or y 15 p.m. y ta sigui 
asina te cu diahuebs 27 di oc- 
tober 2021; riba diadomingo 
23 di october e nobena lo ta 5 
or y 15 p.m. E nobena aki lo 
tuma luga den Misa Birgen di 
Fatima. Su Fiesta ta diabierna 
28 di ctober 2022. 
Pues tur devoto na San Hu- 


das Tadeo y Pueblo di Aruba 
en general ta keda cordial- 
mente invita pa asisti sin falta 
na e nobena aki, ya cu Hesus 
mes ta bisa unda cu tin 2 of 
mas reuni den Su nomber, ey 
mes E lo ta memey di nan y 
presente pa scucha nan ora- 
cionnan, cu lo wordo segu- 
ramente scucha. 


Ta bolbe ripiti cu: Fiesta di 
San Hudas Tadeo, conhunta- 
mente cu San Simon, lo ser 
celebra diabierna 28 di octo- 
ber 2022 cu un Santo Sacri- 
ficio di Misa Solemne pa 7 or 
di anochi. 
Nos kier a enfatisa si cu lo 
tin un Santo Rosario na nos 
Reina di Santisimo Rosario, 
nos Mama Maria, como ta 
luna di October, pa 6 or y 15 
p.m. prome cu e Santo Sacri- 
ficio di Misa. 


Nos kier a recorda e pueblo 


di Aruba cu Santonan ta wor- 
do venera y no adora. 
Ya ta 60 aña caba cu e Nobena, 
y fiesta na honor di San Hu- 
das Tadeo ta wordo celebra 
na Parokia di Birgen di Fati- 
ma, na Dakota. For di 1962 
te cu 1996, esta e prome 35 
añanan bao direccion di nos 
defunto keri sra Tula Pablo y 
for di 1997 e Nobena, duran- 
te cual tambe Triduo a wordo 
organisa, a sigi bao direccion 
di e debotonan di nos dushi 
Santo, esta San Hudas Tadeo. 
(1962 – 2022 ta 60 aña). 


Nos ta desea di reitera: He- 
sus ta e unico Dios-hende y 
Mediador di e Aliansa Nobo. 
Ta ún Dios so tin y ún media- 
dor entre Dios y nos, esta e 
hende, Hesucristo (1 Timo- 
teo 2,5), pero mas leu nos ta 
lesa den Efesionan 3, 14-18: 
“Si, p’esey mi ta dobla mi 
rudia dilanti di Dios Tata, cu 


Celebracion di fiesta 
patronal di parokia San 
Juan Pablo II 


Parokia di Dakota ta informa 


a duna Su comunidad den 
Cielo y riba tera nan existen- 
cia y nomber. Mi ta pidi’E pa 
Su rikeza glorioso y pa medio 
di Spirito Santo. 


E fortalece boso cu poder den 
profundidad di boso ser. Y 
mi ta pidi pa Cristo biba den 
boso curason pa medio di fe, 
esey sea boso fundeshi. Di e 
manera ey boso lo ta capaz 
di compronde, hunto cu tur 
e fielnan, con largo, hancho 
halto y profundo e amor di 
Cristo ta.” Cielo, cu a haya 
nan santificacion caba, paso- 
bra: “reconoce anto boso pi- 
canan y resa uno pa otro pa 


boso wordo cura. 


Oracion di hende husto por 
haci hopi.” 1 Timoteo 2,1-2: 
“Mi ta gradici Dios, Kende 
mi ta sirbi cu un consenshi 
limpi., manera mi mayornan 
a siña mi y mi ta corda riba 
bo cada momento , di dia y 
anochi, den mi oracionnan”. 
Comentario: “Si Dios mes ta 
contento ora nos ta resa un pa 
otro, e santonan, cu ta per- 
fecto den amor, sigur mester 
resa pa nos.” 


Na nomber di Grupo San 
Hudas Tadeo Dakota, Ida 
Croes, 594 4144 


FOR ALL YOUR FLYER 


Call: 582-7800 
email: accounting@cspnv.com 


DISTRIBUTIONS 

Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


San Nicolas 
Oranjestad 


Dokter na warda 


Botica na warda 


Oranjestad: 
Oduber 
Tel. 582 1780 


San Nicolas: 
San Lucas 
Tel. 584 5119 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


obituArio/servicio 


Laga tur loke ta spera mi ta 
bunita 
Laga tur locual cu mi 
encontra na caminda ta 
bunita 
Laga tur locual cu mi laga 
atras keda bunita y 
Laga esakinan termina den 
tur buniteza. 
Cado Wever. 


Nos ta anuncia fayecimento di 


Maria Perez-Tromp 
Mihor conci como: “Madu”, “Tanta Iya” 
*21-07-1930 - †18-10-2022 


Acto di entiero lo wordo anuncia despues. 


“Señor ta mi wardador, 
mi’n tin falta di nada 
Den cunucu di yerba 
berde e ta ponemi 
sosega. 
E ta hibami na awa 
trankil, 
Pa mi bolbe haña forsa.” 
Salmo: 23 


Nos ta anuncia 
fayecimento di: 


George Brian Hassell 
*16-04-1993 - †15-10-2022 


Acto di entiero lo wordo anuncia despues. 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta participa 
fayecimento di: 


Frederik H. Patist 
*18-01-1942 - †17-10-2022 


Acto di despedida lo wordo anuncia despues 


Lagrima y flornan por seca, pero e recuerdonan y 
tur loke e la hasi y significa pa nos lo keda graba pa 
semper den nos mente y curason. 
“Serca Dios mi alma ta na pas, 
ta di dje mi salbacion ta bin ” 
-Salmo 62:1 


Cu inmenso dolor na nos curason, nos ta anuncia e 
fayecimiento di: 


Maria Mercedez Wester 
Mihor conocí como Merci of Chichi 
17 February 1956 - † 13 October 2022 


Na nomber di su: 
Mayor nan: 
† Jan Daniel Wester y Jacintha Wester-Bislip 


Yiu: 
Michelangelo y Alexandra Wester-Arends 


Nieto(a) nan 
Otmar, Abigail y Ariana 


Ruman nan: 
Rudolf Wester y famia- su 
concubina Sra Antonia Polonia. 
Elvira Y Medardo Thielman -Wester y famia 
Richard Y Aurora (Linda) Wester -Croes y famia 
Vivian Wester y famia 
Hubert y Sita Wester-Albertsz y famia 
Roland y Sheila Wester -Jacobus 
† Leo Wester (Mama di su Jui Luz-Mary Diaz- 
Krozendijk) 


Subrino(a) nan: 
Carlos Wester y Carolina y famia. 
Robert Wester y Miquel Iglesias 
Ulrick Wester y Thixianne y famia 
Jason,Giovanni,Gerswin,Sherwin,Franklin, Dwight, Ion, 
Damian,Ruel,Jennifer,Naomie,Richinela,Maryleen. 


Tanta y Omonan: 
Felicita Wester y famia 
†Napoleon y Violeta Wester-Dabian y famia 
Pedro Wester y famia 
†Marianita Dabian y famia 
† Augustin Bislip 
Felicia sint-jago bislip y juinan 
† Lucia bislip 
†Victorina Robles de Medina bislip y juinan 
Modesta y Antonio Tromp-bislip y juinan 
†Ignacio y Rafealita bislip-kock y juinan 


Tur primo y primanan, comer y compernan su hijanan, 
amigo y amiganan, conocirnan y bisinja nan. 
Demás famia nan: Wester-Bislip-Palonia-Thielman- 
Croes-Wever-Albertsz-Jacobus-Krozendijk-Yglesias- 
Arends-Schwengle-Perez-Kock-Aguilera -St Jago- 
Gesterkamp-Vrolijk-Iglesias-Robles de Medina- 
Arrindell-Tromp-Dabian-Harms-Geertruida-Martinez. 
Acto di entiero lo tuma lugar: Diasabra 22 oktober 
2022 di 9 or te ku 11 or di mainta na Misa Imaculada 
Concepcion y después saliendo pa Santana Católico na 
Santa Cruz. 


Nos ta pidi nos disculpa si den nos tristeza nos por a 
lubida un of mas famia. 


Después di entiero nos No ta ricibi bishita di 
condolencia na cas. 


obituario 
a22 


Diahuebs 20 OctOber 2022 


Dios ta nos refugio 
Dios ta nos fortalesa 
El a resulta un yudador den mester. 
Salmo 46:1 


Cu dolor na nos curason, pero 
conforme cu Dios su boluntad, nos 
ta anuncia fayecimento di mi esposo, 
nos Tata, Welo, Ruman, Omo, 
Primo, Swa, Comper y Amigo stima : 


Denny Orlando 
Hernandez 
Mihor conoci como Denn, Lando, Lanchi 
* 21 July 1955 - † 9 Oktober 2022 


Na nomber di su: 
Esposa: Marcolina ( Linchi) Hernandez 
Yiunan: 
Lindsay Hernandez 
Densay Hernandez y Jess Wolff 
Nieto y Nieta : 
Rayshaun Werleman 
Layla Hernandez 
Mayor nan: 
† Juan Leonardo Hernandez y † Carmen Hernandez - 
Geerman 
Ruman nan: 
Olivia (Lili) y † Rolando De Cuba – Hernandez 
† Richard ( Ricardo) Hernandez 
Diana Hernandez 
† Rudolf Hernandez 
† Rubia y Daniel Carrillo - Hernandez 
Manera un famia: 
Epifanio ( Fany) y Maria (Chime) Figaroa – Croes 
Jacqueline ( Jacky) y Thomas (Thom) Figaroa – Figaroa 
Thamianne Figaroa Y Genrick Flanegien 
Thiandrick Figaroa 
Sobrino y sobrina nan: 
Mariela De Cuba y yiunan 
Eduardo y Samara Geerman - Holsman y yiunan 
Maria Isabel ( Iha) y Danilo Curiel – Geerman y yiunan 
Marisol Carrillo y Anthony Dijkhoff y yiu 
Marylou ( Iha) y Emeil Vijsma - Carrillo y yiunan 
Errol Carrillo y pareha Zarianni Larmonie 
Swa y Cuña nan: 
Bernadina (Baby) Boekhoudt 
Adriana (Adi) Boekhoudt 
† Aureliana ( Aura) y Jacinto ( Chin) Kelly – Boekhoudt y 
Famia 
Filomena (Mena) Boekhoudt 
Candelario (Candi) y Jacinta Boekhoudt - Petrocchi y 
Famia 
† Marciano Boekhoudt 
Gregorio (Goy) y † Lilian Boekhoudt – Curie y Famia 
† Migdonio ( Donnie) y Valerie Boekhoudt- Leest y Famia 
†Carmen (Inchi) Boekhoudt 
Mescos cu sobrina y sobrino: 
Yarel Kelly y yiu nan 
Jacilyn Boekhoudt y Jairzinho Theodora y yiu nan 
Julisa Boekhoudt y Andrick Lue y yiu nan 
† Kendrick Boekhoudt 
Xavier y Jenifer Boekhoudt - Jansen y yiu 
Xilienne y Aldrich Dijkhoff - Boekhoudt y yiu 
Andry Boekhoudt 
Saskia Dayenne Boekhoudt y yiu nan 
Madrina y Padrino nan, Primo y prima nan, Comper y 
Comer nan, amigo y amiga nan, ex colega nan di SVB, 
bisiña y conocir nan . Mucho hopi pa mencion pero masha 
aprecia. 
Famia: Hernandez, Boekhoudt, Werleman, De Cuba, 
Geerman, Carrillo, Libier, Tromp, Farro, Henriquez, Kelly, 
Petrocchi, Leest, Curie, Holsman, Curiel, Vijsma, Sanchez, 
Yarzagaray, Wolff, Figaroa 
y demas Famia cu ta mucho hopi pa menciona pero masha 
aprecia 
Ta invita pa e acto di condolencia y despedida cual lo tuma 
lugar na Aurora Funeral Home diabierna 21 Oktober 2022 
di 9or pa 11or di mainta. Y despues pa Santana Catolico na 
Savaneta. Cremacion a tuma lugar na Colombia. 
Famia ta desea pa asisti na color nan alegre. 
Lo tin un box disponibel pa un donacion pa Grupo Scout 
Orabao 
Despues di entiero no por ricibi bishita di condolencia na 
cas. Despensa si den nos tristesa nos por a lubida algun 
famia. 


Hopi bo a duna nos, hopi bo a nifica pa nos. 
Diripente bo a bay for di nos, lo bo sigi biba den 
nos curason. 


Tristo pero conforme cu boluntad di Dios y cu tur 
loke e la nifica pa nos, nos ta participa fayecimento 
di mi casa, mi mama, nos wela, nos ruman, 


Isaura del Socorro Krozendijk – Sardá 
Miho conoci como Cachi of Nana 
*7 augustus 1952 - † 15 oktober 2022 


Su mayornan: † Antonio y † Ana Maria Sardá – 
Cobo 
Su casa: Andresito Krozendijk 
Su yiunan: Isandra Krozendijk 
† Andres Krozendijk 
Su nietonan: Andrew y Cayden Krozendijk 
Su rumannan: † Enrique Sardá 
† Eudosia Richardson – Sardá 
Lourdes Sardá 


Manera ruman: Alba Luz Ortiz 


Su sobrinonan: 
Lysette do Rego y famia na Hulanda 
Nehomar Richardson 
Gerald Sardá y yiunan 
Seever Krozendijk – Dietwin Krozendijk – Albee 
Fernandes – Eliza Fernandes – Reuben Krozendijk 
– Tanhee Krozendijk – Kevin v/d Berg – Willy 
Dirks y nan famia 
Su swa- y cuñanan: vdo. Willy Richardson - vda. 
Filomena y † Frans Croes – †Boei y vda. Ulrica 
Krozendijk – Shon Pe y Glenda Krozendijk 
- † Glenda Krozendijk y vdo. Jose Fernandes 
- † Edwin Krozendijk - † Ruben y vda. Marlin 
Krozendijk – Mirto Krozendijk – Hildreth y Rene 
v/d Berg y nan famia 
Su bon bisiña- y amigonan di cas: Mai Wester 
y Jasmine Lampe – Sharla Koolman – Nicolina 
Wernet – Humphrey Wernet – Franklin Sophia – 
Mirta Peterson – Nohely Sanchez – Jane Geerman 
– Elsida Bronswinkel – Gino Paesch – Ryan van 
der Biezen y nan famia 
Su ex-coleganan di Aruba Trading Company 
Su ihanan, primo y primanan, comper- y 
comernan, amistad- y conocirnan y demas famia 
na Colombia y Republica Dominicana. 
Y demas famia: Sardá – Cobo – Zambrano – 
Rivadeneira – Steenen – Hernandez – Ortiz – 
Velasquez –Cuello – Krozendijk – Bikker – Kock 
– Maduro – Croes – Koolman – Fernandes. 


Ta invita pa asisti na acto di condolencia y 
ceremonia di despedida cu lo tuma lugar diamars 
25 di oktober 2022 for di 2’or pa 4’or di atardi na 
Misa Birgen di Fatima na Dakota. Entiero lo tuma 
lugar na Santana Pastoor De Vries na Santa Cruz. 
Nos ta pidi disculpa si den nos tristeza nos a lubida 
di menciona nomber di un of mas famia. 


Trahe: Alegre. 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta participa 
fayecimento di: 


Jan Vroegindeweij 
*11-05-1942 - †12-10-2022 


Na nomber di su: 
Mama: † Leentje Vroegindeweij 
Tata: † Cor Vroegindeweij 


Yiunan: 
Corma Toppenberg y † Etty Toppenberg 
Jeannette Ramirez y Juan Fernando Ramirez 


Nieta: Shannah Vroegindeweij 


Bisanieto: Jamiloh 


Mama di su yiunan: Paula de Jong 


Rumannan: 
Christien Riemens y famia na Hulanda 
Tonni Breure y famia na Hulanda 
Thea Tielman y famia na Hulanda 
Willen Vroegindeweij y famia na Hulanda 


Primo(a)nan na Hulanda 


Bon amigo na Hulanda: Ron Viskil y famia 
Bon amigo na Miami: Jerry Francis 


Manera yiu: Robby Colastica 


Demas famia: Toppenberg, Ramirez, Welleman, 
Tanis y Knops 


Caretakers: Oneil Romero, Marlon Thode, 
Yvonne Peterson, Irene Jacobs, Francis Escalona, 
Irlene Croes-Jansen. Faith & Hope 
Specialista: Dr. Petronilia, Dr. Cheng, Dr. Waterloo 


Staff y personal di Mipa 


Despensa nos si den nos tristeza nos por a lubida 
un of otro persona 


Acto di condolencia lo tuma lugar Diaranson 19 
di Oktober 2022, di 7:00PM – 9:00PM na Aurora 
Funeral Home. 


Acto di despedida lo tuma lugar Diahuebs 20 di 
Oktober 2022 di 9:00 am pa 11:00 am na Aurora 
Funeral Home. Cremashon lo tuma lugar den 
seno familiar. 


Nos ta lamenta cu despues di despedida nos no ta 
ricibi bishita di condolencia na cas. 


obituario a23 


Diahuebs 20 OctOber 2022 


“Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di 
loke Señor ta hasi” 
Salmo 33 


Cu honda pena pero conforme cu boluntad 
di Dios, nos tananuncia fayecimento di 


Maxima Arendsz Croes 
Viuda di Adriaan J. Arendsz 


Na nomber di: 
Yiunan : Rose Mary & Theodoor de Jongh- 
Arendsz 
Adriaan (Junior) J. Arendsz 
†Aldric (Dicky) R. & Liesbeth Arendsz-de 
Kort 


Nieto & Nietanan : Zyndraina de Jongh 
Theodoor de Jongh 
Genevieve & Edzul Robles 
Chantal Arendsz 
Alyssa Arendsz & Ruelle Biesum 
Karessa Arendsz & Anuar Odor 
Hailey Arendsz 


Bisanietonan: Elias Robles 
Lukas Robles 


Zhyxion de Jongh 


Rumanan: Berta & Carlos Croes 
† Everaldo & † Sofia Croes 


Luisa & † Erwin Henriquez 


Casilda & Rembert Arendsz 


Swa & Cuñanan: †Chita & †Edwin de Cuba 
†Milda & †John (Jenny) H. Wever 
†Max & †Lilian Arendsz 
Rembert & Casilda Arendsz 
Enny Arendsz 
Norman & †Mena Arendsz 
†Roland Arendsz 
Clyde & Annie Arendsz 
†Robertina (Tintina) Laclé 


Ayudantenan: Jeta, Rena, Gladys, Yessica 


Service Clubs: Quota Club of Aruba, 
Womens Club of Aruba, Lioness Aruba 
Lions Club 
Fundacion Betico Croes 
Joany Luydens 
Ronald Carrilho 


Famia: Croes, Arendsz, de Jongh, de Kort, 
Robles, Henriquez, de Cuba, Wever, 
Luydens, Sint Jago, Dubero, sobrino y 
sobrinanan, primo & primanan, 
comer y compernan, ihanan, bisiñanan, 
conocirnan y demas famia. 


Lo tin oportunidad pa condoleer Diaranzon 
19 di october 2022 di 7’or pa 9’or na Cumana 
85. 
Acto di entiero lo tuma lugar Diahuebs 20 di 
october 2022 di 1’or pa 3:30 pm. na Misa 


Inmaculada Concepcion, Santa Cruz, sigui 
pa un response y despues pa Santana Pastoor 
de Vries na Santa Cruz. Nos ta lamenta 
si den nos tristeza nos por a lubida algun 
familiar. 


Despues di entiero no ta ricibi bishita di 
condolencia na cas. 


Señor ta mi wardador, 
mi’n tin falta di nada 
Den cunucu di yerba 
berde e ta ponemi sosega. 
E ta hibami na awa 
trankil, 
Pa mi bolbe haña forsa”. 
Salmo: 23 


Cu inmenso dolor 
pero agradecido pa 
loke e la significa pa 
nos, nos ta anuncia fayecimento di nos 
tata,welo,bisawelo, suegro, ruman,omo,swa 
y amigo: 


Sr. Obdulio Leoncio Geerman. 
Mihor conoci como “Doei”, Papa, Mo Doei. 
*12-09-1936 – † 12-10-2022 
Ex-hungado di Estrella Futbol Club, ex-hungando 
di Technico’s Biljart Team. 
Viudo di: † Lucia ‘Chia” Geerman-Koolman. 


Na nomber di su: 
Yuinan: 
Gloria y Valeriano Koolman-Geerman 
Minerva Geerman y Olivio Florencio 
Janina y Luis Gimenez-M. -Geerman 
Nietonan y nietanan: Orvin Koolman, Norwin 
Koolman, Xylia Koolman, Leonell Koolman, 
Lionel y Shardey Koolman-Croes, Eileen Koolman 
y Eduard Thiel, Geoffrey Koolman, Carlin Dirksz, 
Jayden Dirksz, Jaina Mateo- Florentino. 
Bisanietonan: Jeonell Koolman, Lyon, Ly-ann, 
Linzi Koolman, Everlyn, Everd Thiel. 
Mama: † Nicolasa Geerman-Angela. Tata: † 
Aloisio Geerman. 
Rumannan: † Lucas y † Johana Geerman y famia 
† Carnacion Geerman y famia 
† Felis y † Magdalena Geerman y famia 
† Jose Maria y Olga Geerman y famia 
† Josefina y † Jacinto Werleman-Geerman y famia 
Efrain Geerman y Bertha Caraballo y famia 
Aida y Tito Tromp-Geerman y famia 
Angela Geerman y Freddy Hernandez y famia 
Lamberto Werleman 
Irene y † Orlando Kock-Werleman y famia 
† Harold Werleman 
Magaly Brito y Ramon Guerero y famia 


Swa y Cuñanan: † Ruperta y † Estafanus Maduro- 
Koolman y famia 
† Clarita y † Rafael Thiel-Koolman y famia 
† Luisa y Pablo Werleman-Koolman y famia 
† Martha y † Johanes Angela-Koolman y famia 
† Maria y † Haime Jarzagaray-Koolman y famia 
Juan y Eloiza Koolman y famia 
†Romana y † Feliz Kock-Koolman y famia 


Famia: Theodoor y † Ana Koolman-Kock y famia. 


Bon amigonan di cas: Imelda Steward y famia, 
Ligia y Romulo Geerman, † Gilbert Geerman, 
Iky Donata y famia , Geraldine Krozendijk, Will 
Ocando Arias y famia. 


Ihanan: Joana Dirksz-Angela y famia, David Angel 
y famia, Mariela Kelly-Kock y famia. 


Tur su sobrina y sobrinonan, primo y primanan, 
comer y compernan, conocinan, bisiñanan, 
amistadnan y demas famia na Hulanda, Canada, 
Chile, Venezuela y Mexico. Su ex- ayudante 
na cas Mervis y su ayudantenan di Tehuis Zorg 
met Liefde, Ex-coleganan di Luchthavendienst, 
Aeropuerto Reina Beatrix, su amistadnan di 
Futbol, Biljart y Domino. 


Demas Famia: Geerman,Koolman,Dirksz, Thiel, 
Mateo-Florentino, Gimenez, Angela, Maduro, 
Lampe, Werleman,Tromp,Kock,Brito,Simon,Aren 
ds,Giron,Adames,Camacho. 


Despensa nos si den nos tristeza nos por a lubida 
algun miembro di famia. 


Acto di despedida lo tuma lugar: Diabierna 21 
oktober 2022 for di 02:00 pa 04:00 di atardi na 
Aurora Funeral Home. Despues lo Sali pa Santana 
Catolico na Santa Cruz. 


Nos ta lamenta cu despues di entiero nos no ta 
ricibi bishita di Condolencia na cas. 


internacional 
a24 


Diahuebs 20 OctOber 2022 


Nort Korea ta lansa mas 
proyectil den buffer zone 
inter-Koreano riba lama 


(AP) — Nort Korea a lansa alrededor di 100 proyectil 
mas den lama ayera como respuesta na e ehercicio- 
nan di tiramento di Sur Korea den areanan fronteriso, 
mientras e rivalnan ta acusa otro di escala tensionnan 
riba peninsula Koreano cu test di arma. 


E ehercicionan ehecuta pa ambos banda ta yega memey di 
animosidad eleva tocante testnan di misil recien di Nort 
Korea cu e ta yama “atakenan nuclear simula” riba obhe- 
tivonan Sur Koreano y Mericano. 
Ehercito Sur Koreano a detecta e proyectilnan lansa for di 
un pueblo na costa Nort Koreano, segun e Joint Chiefs of 
Staff a bisa den un declaracion. Diamars anochi, Nort Korea 
a lansa como 100 proyectil for di su costa west y como 150 
for di su costa oost, nan a bisa anteriormente. 


Nort Korea tambe a lansa centenares di proyectil na e buffer 
zone diabierna den su violacion directo mas signifitante di 
e acuerdo di 2018. 


Minister di Defensa Sur Koreano a bisa cu a tene ehercicio- 
nan di artiyeria na areanan di frontera terestre como parti di 
su ehercicionan militar anual, pero a bisa cu e ehercicionan 
no a viola e acuerdo di 2018 pasobra su proyectilnan no a cay 
den e buffer zone. 


A pesar cu no tabatin reporte di violencia entre e dos Korea, 
animosidad por persisti ya cu Nort Korea probablemente ta 
bay reaccion na e ehercicionan anual Hoguk di Sur Korea 
cu ta andando, cu su propio test di arma. Oficialnan di Sur 
Korea a bisa cu e Hoguk tin meta di mehora preparacion 
militar contra menasanan nuclear y di misil di Nort Korea 
y ta involucra un cantidad no specifica di trupa Mericano. 


Nort Korea ta mira training regular di Sur Korea cu Merca 
como training pa invasion. A bisa cu su testnan misil recien 
tabatin meta pa duna un advertencia riba ehercicionan ante- 
rior di Sur Korea y Merca involucrando aeronave Mericano. 


Vocero di ministerio di Relacionnan Exterior Chines, Wang 
Wenbin a bisa ayera cu Beijing ta spera cu tur pais relevante 
lo purba di busca un resolucion politico pa alivia tension 
den Peninsula Koreano. 


Enfrentando eleccionnan dificil, Biden ta 
libera petroleo for di reserva Mericano 


(AP) — Prijs halto pa 
gasolin ta e problema cu 
presidente Mericano, Joe 
Biden ta keda purba di so- 
luciona – y casi un aña di 
esfuerso extraordinario a 
haci tiki pa reduci e costo 
significantemente. 


Cu e ultimo accion di Biden 
ayera pa libera 15 miyon bari 
for di reserva strategico Mer- 
icano y considera saca mas 
e winter aki, e ta bisando e 
votadornan frustra prome cu 
eleccionnan intermedio cu 
Cas Blanco no a rindi. 


El a rechasa e nocion cu po- 


litica a hunga un rol den su 
accion mas recien. Pero e 
asunto tin implicacionnan 
politico cla mientras e tasa di 
aprobacion di e presidente a 
move inversamente cu cam- 
bio di prijs di gasolin, cu ta 
keda halto a pesar di a baha 
desde un peak na juni. 


Biden consistentemente a 
bisa cu prijs halto ta culpa di 
invasion Ruso na Ucrania na 
comienso di aña. Cualkier 
reduccion den prijs di gaso- 
lin – sin importa e magnitud 
– e presidente ta atribui na su 
politicanan. Biden a nenga cu 
su movida mas recien tin di 


haci cu e proximo eleccion, 
maske a bisa AP den un en- 
trevista anteriormente e aña 
aki cu su tasa di aprobacion ta 
parce di move den direccion 
opuesto na prijs di gasolin. 


E pregunta ta keda si e anun- 
cio ta haci un diferencia cu 
votadornan den eleccion pa 
Senado y Congreso na no- 
vember cu por keda dicidi pa 
margennan minimo. 


E retironan ta manda e 
reserva strategico di e nacion 
na su nivel mas abao desde 
1984 den loke e adminis- 
tracion a yama un “brug” te 
cu por aumenta produccion 
domestico. Awo e reserva 
ta contene alrededor di 400 
miyon bari di azeta, un nivel 
cu oponentenan ta bisa tin 
mas di haci cu intentonan di 
Biden pa yuda su coleganan 
Democrata enbes di impulsa 
mas produccion di petroleo 
na Merca. 


Biden a bisa cu gobierno 
Mericano ta bay restock e 
reserva strategico ora prijs di 
petroleo ta menos cu $67- 
$72 pa bari, cual oficialnan di 
e administracion a bisa ta bay 
sostene produccion domesti- 
co door di garantisa un nivel 
base di demanda. 


Putin ta activa ley marcial den regionnan 
Ucraniano 


(AP) — Presidente Ruso, 
Vladimir Putin a reforsa 
ayera su resolucion pa in- 
vadi Ucrania cu declara- 
cion di ley marcial den e 
cuatro regionnan anexa, y 
a cuminsa preparacionnan 
na Rusia pa restriccion y 
accionnan nobo. 


E ley marcial ta expone e 
intentonan di e Kremlin pa 
mustra bida den e regionnan 
anexo como bayendo back 
na normalidad. Realidad ta 
cu un administracion mili- 
tar a reemplasa lidernan civil 
den e ciudad di Kherson y un 
evacuacion masivo for di e 
ciudad ta andando mientras 
contraofensa Ucraniano ta 
continua. 
Anunciando e ley marcial na 
vigor for di awe, Putin a bisa 
su Conseho di Seguridad: 
“Nos ta trahando pa resolve 
tareanan hopi dificil a gran 
escala pa sigura seguridad di 
Rusia y un futuro sigur.” 


E declaracion di ley marcial 
di Putin a autorisa e creacion 
di forsanan di defensa civil; e 
potencial imposicion di toque 
de queda; restriccionnan riba 
biahe y reunionnan publico; 
mayor censura; y podernan 
mas amplio pa agencianan di 
cumplimento di ley – manera 
polis – na Kherson y Donetsk, 
Luhansk y Zaporizhzhia. 


Putin a habri porta pa ex- 


tende e medidanan restric- 
tivo na Rusia tambe. Esey 
por conduci na accionnan 
mas pisa riba disidencia cu e 
actual dispersacion di protes- 
tanan anti-guera y detencion 
di hende cu ta duna declara- 
cion of informacion tocante 
e guera cu ta bay contra e ver- 
sion oficial. 
E severidad di e restric- 
cionnan den Rusia ta depende 
riba cercania cu Ucrania. 


